open-index/open-wikipedia-markdown huggingface dataset:
রোং-জোম-ছোস-ক্যি-ব্জাং-পো

**রোং-জোম-ছোস-ক্যি-ব্জাং-পো** () (১০১২–১০৮৮) একাদশ শতাব্দীর তিব্বতী বৌদ্ধধর্মের র্ন্যিং-মা ধর্মসম্প্রদায়ের সর্বাপেক্ষা বিখ্যাত শিক্ষক ও রচয়িতা ছিলেন।

## শিক্ষা
রোং-জোম-ছোস-ক্যি-ব্জাং-পো বিমলমিত্র ও বৈ-রো-ত্সা-না দ্বারা প্রচারিত অতিযোগ তত্ত্ব তাদের মৃত্যুর পর প্রথম শিক্ষালাভ করেন। দেব-থের-স্ঙ্গোন-পো গ্রন্থানুসারে র্দো-র্জে-ব্দুদ-জোম্সের মাধ্যমে তিনি চিত্তবর্গ সম্বন্ধে শিক্ষালাভ করেন।

## রচনা
রোং-জোম-ছোস-ক্যি-ব্জাং-পো প্রায় ১০০টিরও ওপর গ্রন্থ রচনা করলেও অধিকাংশ গ্রন্থেরই বর্তমানে অস্তিত্ব নেই। যে কয়টি গ্রন্থের অস্তিত্ব রয়ে গেছে, নিম্নে তাদের একটি তালিকা দেওয়া হল,
* থেগ-পা-ছেন-পো'ই-ত্শুল-লা-'জুগ-পা (): অতিযোগ তত্ত্বের ওপর রচিত
* মান-ঙ্গাগ-ল্তা-ফ্রেং-গি-'গ্রেল-পা (): র্ন্যিং-মার নয় যানের ওপর রচিত
* ম্ত্শান-য়াং-দাগ-পার-ব্র্জোদ-পা'ই-'গ্রেল-পা-র্নাম-গ্সুন-ব্শাদ-পা (): মঞ্জুশ্রীনামসঙ্গীতির ওপর রচিত টীকাভাষ্য
* র্গ্যুদ-র্গ্যাল-গ্সাং-বা-স্ন্যিং-পো-দ্কোন-চোগ-'গ্রেল] (): গুহ্যগর্ভতন্ত্রের ওপর রচিত টীকাভাষ্য 
* সাং-বা-ল্হার-ব্স্গ্রুব (): বৌদ্ধ তন্ত্রের ওপর রচিত

## তথ্যসূত্র

## আরো পড়ুন

* 
*
* 
* 
* 
* 
* 
*  
* 
* Roerich, George, trans. 1996. The Blue Annals. 2nd ed. Delhi: Motilal Banarsidas, p.&nbsp;166.

## বহিঃসংযোগ
* Rongzom Chökyi Zangpo
* TBRC P3816 chos kyi bzang po

বিষয়শ্রেণী:১০১২-এ জন্ম
বিষয়শ্রেণী:১০৮৮-এ মৃত্যু
বিষয়শ্রেণী:ন্যিংমা
বিষয়শ্রেণী:তিব্বতী দার্শনিক
ব্শাদ-গ্র্বা

thumb|ব্শাদ-গ্র্বাতে প্রবেশের পথে বৌদ্ধ ভিক্ষুরা
**ব্শাদ-গ্র্বা** () (আক্ষরিক অর্থ অধ্যয়নের স্থান) বলতে তিব্বতী বৌদ্ধবিহারে প্রচলিত ধর্মীয় শিক্ষামূলক প্রকল্পকে বোঝানো হয়ে থাকে। বৌদ্ধ ভিক্ষু ও ভিক্ষুণীরা তাদের দশ থেকে কুড়ি বছর বয়সে এই ধর্মীয় শিক্ষাস্থানগুলিতে যোগ দিতে পারেন। প্রচলিত শিক্ষাব্যবস্থার বিদ্যালয় ও মহাবিদ্যালয় স্তরের সঙ্গে এই শিক্ষার স্তরটি তুলনীয়। ব্শাদ-গ্র্বাতে শিক্ষা শেষ হলে ভিক্ষুরা আরো উন্নত ধর্মীয় শিক্ষার সাহায্যে ম্খেন-পো ও দ্গে-ব্শেস উপাধিলাভের চেষ্টা করেন অথবা আচার অনুষ্ঠান সম্বন্ধে শিক্ষালাভ করতে পারেন। 

## শিক্ষাপদ্ধতি
এই শিক্ষাপ্রতিষ্ঠানের প্রথমদিককার বর্ষগুলিতে সূত্র ও অন্তিম দিককার বর্ষগুলিতে তন্ত্র সম্বন্ধে পড়ানো হয়ে থাকে। প্রথম দিকে মৌলিক বিষয়গুলি সম্বন্ধে ছাত্রদের পরিচয় ঘটিয়ে তাদের মূল বিষয় সম্বন্ধে ধারণা ও শব্দভান্ডার গড়ে তোলা হয়। পশ্চিমী শিক্ষাব্যবস্থার বিপরীতে এই সমস্ত শিক্ষাপ্রতিষ্ঠানে মুখস্থ করার ওপর বেশি জোর দেওয়া হয়, এমনকি অনেক সময়ে কোন গ্রন্থ সম্বন্ধে সঠিক ধারণা তৈরীর আগেই পুরো রচনাটিকে মুখস্থ করে নিতে বলা হয় এবং প্রতি দিন শ্রেণীকক্ষে মুখস্থ করে আসা নতুন নতুন অনুচ্ছেদগুলিকে আবৃত্তি করতে বলা হয়। কিছু কিছু ধর্মীয় গোষ্ঠীতে তর্কবিদ্যার ওপর জোর দেওয়া হয়ে থাকে এবং ছাত্রদের কোন বিষয় সম্বন্ধে বুঝতে প্রতিদিন তর্কে অংশগ্রহণ করতে হয়। দ্গে-লুগ্স ও সা-স্ক্যা ধর্মসম্প্রদায় এই ধরনের শিক্ষাব্যবস্থাকে দরকারী বলে মনে করলেও র্ন্যিং-মা ও ব্কা'-ব্র্গ্যুদ ধর্মসম্প্রদায় একে অতটা দরকারী বলে মনে করে না।
 
## পাঠক্রম
ত্সোং-খা-পা-ব্লো-ব্জাং-গ্রাগ্স-পা এই শিক্ষাপ্রতিষ্ঠানগুলির পাঠক্রমকে মানসম্পন্ন করেন এবং অন্যান্য ধর্মসম্প্রদায়গুলি এই পাঠ্যক্রম অনুসরণ করে। পাঠক্রমের সূত্র বিভাগটিতে নিম্নে তালিকাভুক্ত পাঁচটি বিষয়ে বিভক্ত করা হয়।

# অভিধর্ম
#* অসঙ্গ রচিত অভিধর্মসমুচ্চয় 
#* বসুবন্ধু রচিত অভিধর্মকোশ 
# প্রজ্ঞাপারমিতা
#* মৈত্রেয়নাথ রচিত অভিসময়ালঙ্কার
#* শান্তিদেব রচিত বোধিচর্যাবতার 
# মধ্যমক
#* নাগার্জুন রচিত মূলমধ্যমককারিকা 
#* আর্যদেব রচিত চতুঃশতকশাস্ত্রনামকারিকা
#* চন্দ্রকীর্তি রচিত মধ্যমকাবতার 
#* শান্তরক্ষিত রচিত মধ্যমকালঙ্কার
# প্রমাণ
#* ধর্মকীর্তি রচিত প্রমাণবার্তিক
#* দিঙনাগ রচিত প্রমাণসমুচ্চয়
# বিনয়
#* গুণপ্রভ রচিত বিনয়মূলসূত্র

## তথ্যসূত্র

বিষয়শ্রেণী:তিব্বতী বৌদ্ধধর্ম
বিষয়শ্রেণী:বৌদ্ধ শিক্ষা
বিষয়শ্রেণী:বৌদ্ধ বিশ্ববিদ্যালয় ও কলেজ
আমার প্রাণের প্রিয়া

***আমার প্রাণের প্রিয়া*** হল একটি ঢালিউড বাংলা ছবি যেটি ২০০৯ সালের ২০ সেপ্টেম্বর পবিত্র ঈদুল ফিত্‌র-এ মুক্তি পায়। ছবিটি ব্যাপক সাফল্য অর্জন করে এবং এর প্রায় সবগুলো গান খুবই জনপ্রিয়তা লাভ করে। পাশাপাশি নৃত্যপরিকল্পনা ছিল অসাধারণ। এটি একটি রোমাঞ্চকর হাসির ছবি, পরিচালনা করেছেন "জাকির হোসেন রাজু"। ছবিটিতে প্রধান চরিত্রে অভিনয় করেছেন, সুপারষ্টার শাকিব খান, এবং লাক্স চ্যানেল আই তারকা মিম। সহকারী চরিত্রে রয়েছেন, মিশা সওদাগার, কাবিলা, নাসরিন সহ আরও অনেকে।

## কাহিনি সংক্ষেপ
প্রেম চৌধুরী (শাকিব খান) সবসময় মানুষের সাহায্য করে থাকেন, বিশেষ করে ভালবাসার ক্ষেত্রে। এজন্য তাকে সবাই 'লাভ গুরু' বলে ডাকেন। কিন্তু তিনি কোনো মেয়েকে ভালবাসেননি। হঠাৎ একদিন প্রিয়াঙ্কা (মিম) এর সাথে তার দেখা হয় এবং তার প্রেমে পড়ে যায়। প্রথমদিকে প্রিয়াঙ্কা তার প্রেমের প্রস্তাবে রাজী হননি। কারণ প্রেম ছিলেন বড় ব্যবসায়ীর একমাত্র পুত্র। যখন শাকিব তার ভালবাসার জন্য যথেষ্ট প্রমাণ দেন, তখন মীম তাকে গ্রহণ করেন। যখন তাদের ভালবাসা এগিয়ে যাচ্ছিল তখন প্রিয়াঙ্কার ভাই প্যাকেট বাবলু (মিশা সওদাগর) তাদের মধ্যে বাধা হয়ে দাড়ায়। একদিন প্রিয়াঙ্কার মাকে সড়ক দুর্ঘটনায় প্রেম মেরে ফেলেন। এটা ছিল নিছক একটি দুর্ঘটনা কিন্তু বাবলু প্রমাণ করতে চাইলেন যে প্রেম এটি ইচ্ছাকৃতভাবে করেছেন।

এরপর প্রিয়াঙ্কা প্রেম চৌধুরীকে ভুল বুঝে এবং প্রতিশোধ নেওয়ার চেষ্টা করে। কিন্তু একদিন মিম জানতে পারে যে প্রেমের কোন দোষ নেই এবং তার ভাই তাদের ভালবাসার জন্য বিরোধী হয়ে কাজ করেছেন। তারপর প্রেমকে মোবাইলে যোগাযোগ করে তাদের বাড়িতে আসতে বলে। সর্বশেষে প্রেম প্রিয়াঙ্কা রক্ষা করে এবং তার সাথে বিবাহ বন্ধনে আবন্ধ হন।

## শ্রেষ্ঠাংশে

* শাকিব খান - প্রেম/লাভ গুরু
* মিম – প্রিয়াঙ্কা চৌধুরী
* মিশা সওদাগর – প্যাকেট বাবলু, প্রিয়াঙ্কা'র ভাই
* খালেদা আক্তার কল্পনা - প্রিয়াঙ্কা'র মা
* প্রবীর মিত্র - প্রেমে'র বাবা
* রেহানা জলি - প্রেমে'র মা
* চিকন আলী - প্রেমে'র বন্ধু
* কাবিলা - পুলিশ কর্মকর্তা
* নাসরিন -

## সাউন্ডট্র্যাক

অমার প্রাণের প্রিয়া সিনেমার এর সঙ্গীতায়ন করেছেন, হৃদয় খান, তিশমা এবং আলী আকরাম শুভ

### গানের তালিকা

## পুরস্কার
### [[মেরিল-প্রথম আলো পুরস্কার]] (২০০৯)
* **মনোনীত**: সেরা অভিনেতা শাকিব খান
* **মনোনীত**: সেরা অভিনেত্রী মিম
* **মনোনীত**: সেরা শিল্পী হৃদয় খান *চাইনা মেয়ে তুমি*

### ইউরো-সিজেএফবি পারফরমেন্স অ্যাওয়ার্ড ২০০৯
* **বিজয়ী**: সেরা ছবি - আমার প্রাণের প্রিয়া
* **বিজয়ী**: সেরা অভিনেতা - শাকিব খান

### ফিল্ম এ্যাওয়ার্ড বাঙ্গলা (এফএবি ২০১০)
আরও পরিচিত "এপার বাংলা এবং ওপার বাংলা" ছবির পুরস্কার
* **বিজয়ী**: শ্রেষ্ঠ অভিনেত্রী - বিদ্যা সিনহা সাহা মীম
* **মনোনীত**: শ্রেষ্ঠ অভিনেতা - শাকিব খান

### [[জাতীয় চলচ্চিত্র পুরস্কার (বাংলাদেশ)|জাতীয় চলচ্চিত্র পুরস্কার]] (২০০৯)
* **বিজয়ী** সেরা নৃত্য পরিকল্পনাকার - তানজিল

## তথ্যসূত্র

## আরও দেখুন
* খোদার পরে মা
* স্বপ্নের বাসর
* সবার উপরে তুমি

## বহিঃসংযোগ
* 
* 

বিষয়শ্রেণী:২০০৯-এর চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী প্রণয়ধর্মী চলচ্চিত্র
বিষয়শ্রেণী:জাকির হোসেন রাজু পরিচালিত চলচ্চিত্র
বিষয়শ্রেণী:আলী আকরাম শুভ সুরারোপিত চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:হৃদয় খান সুরারোপিত চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:বাংলাদেশী প্রণয়ধর্মী হাস্যরসাত্মক চলচ্চিত্র
বাংলাদেশের আন্তর্জাতিক ক্রিকেট স্টেডিয়ামের তালিকা

এই নিবন্ধটি বাংলাদেশের আন্তর্জাতিক ক্রিকেট স্টেডিয়ামগুলো সম্পর্কে। এখানে সেই সকল স্টেডিয়ামের নাম রয়েছে যেগুলোতে আইসিসি কর্তৃক নিয়ন্ত্রিত আন্তর্জাতিক টেস্ট ক্রিকেট, একদিনের আন্তর্জাতিক এবং টুয়েন্টি২০ আন্তর্জাতিক এর ম্যাচ অনুষ্ঠিত হয়।

## আন্তর্জাতিক ক্রিকেট স্টেডিয়াম


}
|-
|
|225px
|-
!খুলনা
!নারায়ণগঞ্জ
|-
|খুলনা বিভাগীয় স্টেডিয়াম
|শহীদ রিয়া গোপ ক্রিকেট স্টেডিয়াম
|-
|ধারণক্ষমতা: ১৩,০০০
|ধারণক্ষমতা: ২২,০০০
|-
|বিশ্বকাপ ম্যাচ: 0
|বিশ্বকাপ ম্যাচ: ০
|-
|টেস্ট ম্যাচ: 0
|টেস্ট ম্যাচ: ১
|-
|আন্তর্জাতিক ওয়ান-ডে ম্যাচ: 0
|আন্তর্জাতিক ওয়ান-ডে ম্যাচ: ৪
|-
|আন্তর্জাতিক টুয়েন্টি২০ ম্যাচ: 0
|আন্তর্জাতিক টুয়েন্টি২০ ম্যাচ: ০
|-
|
|
|}

## সংকেত

## তথ্যসূত্র

বিষয়শ্রেণী:বাংলাদেশের স্টেডিয়াম
ধর্মধর্মতাবিভাগ

**ধর্মধর্মতাবিভাগ** বিখ্যাত ভারতীয় বৌদ্ধ পণ্ডিত মৈত্রেয়নাথ দ্বারা রচিত যোগাচার সম্বন্ধীয় গ্রন্থ বিশেষ।

## ইতিহাস
মৈত্রী পা রত্নগোত্রবিভাগ ও ধর্মধর্মতাবিভাগ গ্রন্থ দুইটি পুনরাবিষ্কার করেন, যদিও বিক্রমশীলা বিশ্ববিদ্যালয়ে তাঁর শিক্ষক জ্ঞানশ্রীমিত্র সাকারসিদ্ধিশাস্ত্র এবং সাকারসংগ্রহ গ্রন্থ দুইটি রচনার সময়ে ধর্মধর্মতাবিভাগ গ্রন্থ সম্বন্ধে পরিচিত ছিলেন। মৈত্রী পা এই গ্রন্থের শিক্ষা আনন্দকীর্তি ও সজ্জন নামক দুই বৌদ্ধ ভিক্ষুকে দান করেন। ১৯৩০ খ্রিষ্টাব্দে রাহুল সাংকৃত্যায়ন মূল সংস্কৃত গ্রন্থটি তিব্বত ভ্রমণকালে আবিষ্কার করেন। ২০০৪ খ্রিষ্টাব্দে জিম স্কট এই গ্রন্থের তিব্বতী অনুবাদ থেকে ইংরেজি ভাষায় অনুবাদ করেন।

## পাদটীকা

## তথ্যসূত্র

বিষয়শ্রেণী:ভারতীয় বৌদ্ধ গ্রন্থ
বিষয়শ্রেণী:মহাযান ধর্মগ্রন্থ
বিষয়শ্রেণী:তিব্বতী বৌদ্ধ গ্রন্থ
যাদুকরের মৃত্যু

***যাদুকরের মৃত্যু*** হুমায়ুন আজাদ রচিত একমাত্র গল্পগ্রন্থ। ফেব্রুয়ারি, ১৯৯৬ সালে (ফাল্গুন, ১৪০২ বঙ্গাব্দ) একুশে গ্রন্থমেলায় বাংলাদেশের আগামী প্রকাশনী, ঢাকা থেকে এটি গ্রন্থাকারে প্রথম প্রকাশিত হয়। এই গ্রন্থে মোট পাঁচটি গল্প সংকলিত হয়েছে যা ১৯৭৯ থেকে ১৯৯৫ সালের মধ্যে রচিত। হুমায়ুন আজাদ প্রতিটি গল্পই রূপক বা প্রতীকীভাবে প্রকাশ করেছিলেন। এটি তার একমাত্র প্রকাশিত গল্পগ্রন্থ। তিনি এই বই উৎসর্গ করেছেন তার মা জোবেদা খাতুনকে।

## সারাংশ
হুমায়ুন আজাদের ১৯৭৯ সালে নবদম্পতির মধুচন্দ্রিমা ভ্রমণ নিয়ে লেখা গল্প 'অনবরত তুষারপাত' এই বইয়ের প্রথম গল্প এবং পরের গল্পগুলো সমাজে চলা বিভিন্ন সুখ-দুঃখ, শান্তি-অশান্তি নিয়ে, সর্বশেষ গল্প 'আমার কুকুরগুলো' গল্পটি ছিলো এক তরুণীর পুরুষবিদ্বেষ নিয়ে; তৃতীয় গল্প *যাদুকরের মৃত্যু* গল্পের নামেই এই বইয়ের শিরোনাম রাখা হয়েছে যেটি ১৯৯০ সালে লিখেছিলেন হুমায়ুন আজাদ।

## গল্পসমূহ
গল্পগুলোর ভূমিকা-চিত্র অঙ্কন করেছিলেন কাইয়ুম চৌধুরী ('অনবরত তুষারপাত' এবং 'মহান শয়তান'), নাজিব তারেক ('আমার কুকুরগুলো'), অশোক কর্মকার ('জঙ্গল অথবা লাখ লাখ ছুরিকা') এবং রফিকুন নবী ('যাদুকরের মৃত্যু')।

*  অনবরত তুষারপাত- ১৯৭৯
*  মহান শয়তান - ১৯৮১
*  যাদুকরের মৃত্যু - ১৯৯০
*  জঙ্গল অথবা লাখ লাখ ছুরিকা - ১৯৯২
*  আমার কুকুরগুলো - ১৯৯৫

## আরও দেখুন
* হুমায়ুন আজাদের গ্রন্থতালিকা

## তথ্যসূত্র

## বহিঃসংযোগ
*

বিষয়শ্রেণী:১৯৯৬-এর বই
বিষয়শ্রেণী:হুমায়ুন আজাদ
বিষয়শ্রেণী:আগামী প্রকাশনীর বই
বিষয়শ্রেণী:বাংলাদেশী ছোটগল্প সংকলন
রাজনীতিবিদগণ

***রাজনীতিবিদগণ*** বাংলাদেশী লেখক হুমায়ুন আজাদ রচিত একটি উপন্যাস। ফেব্রুয়ারি, ১৯৯৮ সালে (ফাল্গুন, ১৪০৪ বঙ্গাব্দ) একুশে গ্রন্থমেলায় বাংলাদেশের আগামী প্রকাশনী, ঢাকা থেকে এটি গ্রন্থাকারে প্রকাশিত হয়। এই বইয়ের প্রচ্ছদ নকশা করেছেন সমর মজুমদার।

## সারাংশ
***বি. দ্র. সারাংশটি বইয়ের ফ্ল্যাপ থেকে নেওয়া***

*রাজনীতিবিদগণ* মূলত রাজনৈতিক বাস্তবতার বর্ণনা-বিবরণের রূপক কিংবা প্রতীকী উপাখ্যান। এখানে বাংলাদেশের তৎকালীন প্রচলিত রাজনৈতিক পরিস্থিতি নিয়ে ব্যঙ্গপরিহাস করা হয়েছে। এই উপন্যাসে আজাদ বাংলা চলিত-সাধু, আঞ্চলিক, ইংরেজি ভাষার ব্যবহারে এক অসহনীয় মিশ্রণ ঘটিয়েছেন। একে তিনি দাবি করেন রাজনীতিবিদদের মুখের ভাষা হিসেবে।

## আরো দেখুন
* হুমায়ুন আজাদের গ্রন্থতালিকা

## তথ্যসূত্র

## বহিঃসংযোগ
*

বিষয়শ্রেণী:১৯৯৮-এর উপন্যাস
বিষয়শ্রেণী:১৯শ শতাব্দীর উপন্যাস
বিষয়শ্রেণী:১৯৯৮-এর বাংলাদেশী উপন্যাস
বিষয়শ্রেণী:হুমায়ুন আজাদের উপন্যাস
বিষয়শ্রেণী:রাজনীতিবিদ সম্পর্কিত উপন্যাস
বিষয়শ্রেণী:সমর মজুমদারের প্রচ্ছদ শিল্প সহ বই
বিষয়শ্রেণী:আগামী প্রকাশনীর বই
বিষয়শ্রেণী:বাংলাদেশী রাজনৈতিক উপন্যাস
হেলিকপ্রিয়ন

***হেলিকপ্রিয়ন*** হচ্ছে একটি দীর্ঘ-জীবি হাঙ্গর-জাতীয় ইউজেনেওডনটিডা বর্গের হলোসেফালি ট্যাক্সনের বিলুপ্ত মাছ। প্রায় সব ফসিল নমুনায় দেখা যায় এদের চক্রাকার দাঁতের সারির বিশেষত্ব যেগুলোকে "tooth whorls" বলা হয়। ধারণা করা হয় *হেলিকপ্রিয়ন*দের উদ্ভব হয়েছিল কার্বোনিফেরাস যুগের শেষ দিকে, প্রায় ৩১০ মিলিয়ন বছর আগে। প্রায় ২৫০ মিলিয়ন বছর আগে এদের বিলুপ্তি ঘটে। সবচেয়ে কাছের জীবিত আত্মীয় হচ্ছে chimaera।

## গ্যালারি

File:Helicoprion bessonovi1DB.jpg|Outdated reconstruction of *Helicoprion bessonovi*
File:Helicoprion ferreri1DB.jpg|*Helicoprion ferreri*, alternative restoration of eugeneodontid "shark" with short rostrum
File:HelicoprionBessonovi(LowerJaw)-PaleozoologicalMuseumOfChina-May23-08.jpg|Lower jaw of *Helicoprion bessonovi*
File:Spirale dentaire d'helicoprion.jpg|Spiral denture of *Helicoprion*


## তথ্যসূত্র

## বহিঃসংযোগ
* 
* 

বিষয়শ্রেণী:পারমিয়ান মাছ
বিষয়শ্রেণী:ট্রিয়াসিক মাছ
বিষয়শ্রেণী:কার্বোনিফেরাস মাছ
বিষয়শ্রেণী:অস্ট্রেলিয়ার প্রাগৈতিহাসিক মাছ
বিষয়শ্রেণী:ইউজেনেওডনটিডা
রেদ-ম্দা'-বা-গ্ঝোন-নু-ব্লো-গ্রোস

**রেদ-ম্দা'-বা-গ্ঝোন-নু-ব্লো-গ্রোস** () (১৩৪৯-১৪১২) সা-স্ক্যা ধর্মসম্প্রদায়ের একজন বিখ্যাত তিব্বতী বৌদ্ধ পণ্ডিত ছিলেন।

## শৈশব
রেদ-ম্দা'-বা-গ্ঝোন-নু-ব্লো-গ্রোস ১৩৪৯ খ্রিষ্টাব্দে সা-স্ক্যা বৌদ্ধবিহারের নিকটে রেদ-ম্দা'-খাব-সোর () নামক স্থানে জন্মগ্রহণ করেছিলেন। তার পিতার নাম ছিল ব্ক্রা-শিস-র্গ্যাল-ম্ত্শান () এবং মাতার নাম ছিল য়ে-শেস-মখা'-'গ্রো ()। শৈশবেই রেদ-ম্দা'-বা-গ্ঝোন-নু-ব্লো-গ্রোসের পিতামাতার মৃত্যু ঘটলে তিনি ব্ক্রা-শিস-'বুম () নামক এক আত্মীয়ার নিকট বড় হন।

## শিক্ষা
কৈশোরে তিনি 'ফাগ্স-ছেন-ছোস-ব্জাং-'দ্পাল () নামক এক বৌদ্ধ ভিক্ষুর নিকট মহাকরুণা সম্বন্ধে শিক্ষালাভ করেন। ১৩৬৬ খ্রিষ্টাব্দে তিনি সা-স্ক্যা ধর্মসম্প্রদায়ের সা-ব্জাং-মা-তি-পান-ছেন-ব্লো-গ্রোস-র্গ্যাল-ম্ত্শান নামক বৌদ্ধভিক্ষুর নিকট দীক্ষালাভ করেন। তিনি ন্যা-দ্বোন-কুন-দ্গা'-দ্পাল-বা () ও ম্খান-ছেন-সাংস-র্গ্যাস-দ্পাল-বা () নামক দুই বৌদ্ধভিক্ষুর নিকট প্রমাণবর্ত্তিকা, সা-স্ক্যা ধর্মসম্প্রদায়ের চতুর্দশ সা-স্ক্যা-খ্রি-'দ্জিন ব্লা-মা-দাম-পা-ব্সোদ-নাম্স-র্গ্যাল-ম্ত্শানের নিকট প্রজ্ঞাপারমিতা, লো-ছেন-ব্যাং-ছুব-র্ত্সে-মো () নামক বৌদ্ধভিক্ষুর নিকট অভিধর্ম ও গুহ্যসমাজতন্ত্র, ল্দোগ-লোদ-পা-কুন-দ্গা'-ব্জাং-পো () নামক বৌদ্ধভিক্ষুর নিকট বিনয় এবং ছোস-র্জে-ব্যাং-ছুব-সেং-গে () নামক বৌদ্ধভিক্ষুর নিকট মধ্যমক সম্বন্ধে শিক্ষালাভ করেন। এরপর তিনি প্রায় কুড়ি জন বৌদ্ধ পণ্ডিতের নিকট সা-স্ক্যা ধর্মসম্প্রদায়ে প্রচলিত তন্ত্র সম্বন্ধে শিক্ষালাভ করেন। তিনি র্গ্যাল-স্রাস-থোগ্স-মেদ-দ্পাল-ব্জাং-পোর নিকট লাম-রিম ও ব্লো-স্ব্যোং সম্বন্ধে শিক্ষা লাভ করেন।

## শিক্ষাদান
রেদ-ম্দা'-বা-গ্ঝোন-নু-ব্লো-গ্রোস তার শিক্ষার পরে বারো বছর 'বুল-রোং নামে এক প্রত্যন্ত বৌদ্ধমঠে সাধনা ও শিক্ষাদান করেন। তিনি র্বা-স্গ্রেং বৌদ্ধবিহারে ত্সোং-খা-পা-ব্লো-ব্জাং-গ্রাগ্স-পার সাথে শিক্ষাদান করেন। এই সময় ত্সোং-খা-পা-ব্লো-ব্জাং-গ্রাগ্স-পা তাকে উদ্দেশ্য করে দ্মিগ্স-ব্র্ত্সে-মা () নামে পাঁচ লাইনের একটি স্তব রচনা করে তাকে করুণা, শক্তি ও প্রজ্ঞার উৎস বলে বর্ণনা করেন। কিন্তু ত্সোং-খা-পা-ব্লো-ব্জাং-গ্রাগ্স-পা এই স্তবের যথার্থ যোগ্য বলে অভিহিত করে রেদ-ম্দা'-বা-গ্ঝোন-নু-ব্লো-গ্রোস তাকে এই স্তবটি ফিরিয়ে দেন। এই স্তবটি বর্তমানেও ত্সোং-খা-পা-ব্লো-ব্জাং-গ্রাগ্স-পাকে উদ্দেশ্য করে প্রার্থনাসঙ্গীত হিসেবে তিব্বতে উচ্চারিত হয়ে থাকে। রেদ-ম্দা'-বা-গ্ঝোন-নু-ব্লো-গ্রোস তিব্বতের বিভিন্ন স্থানে যাত্রা করে মধ্যমক সম্বন্ধে শিক্ষাদান করে এই তত্ত্বের জনপ্রিয়তা বৃদ্ধি করেন। তার সর্বাপেক্ষা উল্লেখযোগ্য সাতজন শিষ্য ছিলেন গোন-গ্যো-ন্যি-মা-গ্রাগ্স (), কুন-দ্গা'-দ্পাল-ব্জাং (), দ্পাল-'ব্যোর-শেস-রাব (), ব্সোদ-নাম্স-শেস-রাব (), দ্বিতীয় দ্গা'-ল্দান-খ্রি-পা দার-মা-রিন-ছেন, তৃতীয় দ্গা'-ল্দান-খ্রি-পা দ্গে-লাগ্স-দ্পাল-ব্জাং এবং ম্ঙ্গা'-রিস-পা-সাংস-র্গ্যাস-র্ত্সে-মো ()। এঁদের মধ্যে ম্ঙ্গা'-রিস-পা-সাংস-র্গ্যাস-র্ত্সে-মো তার জীবনী রচনা করেন।

## রচনা
রেদ-ম্দা'-বা-গ্ঝোন-নু-ব্লো-গ্রোস বহু বিখ্যাত তিব্বতী বৌদ্ধগ্রন্থের রচয়িতা ছিলেন। তিনি অভিধর্ম, বিনয়, মধ্যমকাবতার, মধ্যমক, অভিধর্মসমুচ্চয় ও উত্তরতন্ত্রের ওপর টীকাভাষ্য রচনা করেন। এছাড়াও তিনি গুহ্যসমাজতন্ত্রের ওপর গ্সাং-'দুস-ক্যি-ছো-গা-ছা-ত্শাং (), মধ্যমক তত্ত্বের ওপর র্ত্সা-শে'ই-স্প্যি-দোন () এবং সাং-র্গ্যাস-ব্যাংস-সেম্স-ক্যি-ব্স্তোদ-পা () নামক বোধিসত্ত্ব ও গৌতম বুদ্ধের স্তব রচনা করেন। তিনি গ্ঝান-স্তোন ও কালচক্র তন্ত্র সম্বন্ধে বিরুদ্ধমত প্রকাশ করেও রচনা লেখেন।

## তথ্যসূত্র

বিষয়শ্রেণী:সাক্য
বিষয়শ্রেণী:১৩৪৯-এ জন্ম
বিষয়শ্রেণী:১৪১২-এ মৃত্যু
কবি অথবা দণ্ডিত অপুরুষ

***কবি অথবা দণ্ডিত অপুরুষ*** হুমায়ুন আজাদ রচিত একটি উপন্যাস। ফেব্রুয়ারি, ১৯৯৯ সালে (ফাল্গুন, ১৪০৫ বঙ্গাব্দ) একুশে গ্রন্থমেলায় বাংলাদেশের আগামী প্রকাশনী, ঢাকা থেকে এটি গ্রন্থাকারে প্রকাশিত হয়।

হুমায়ুন আজাদ এই উপন্যাস উৎসর্গ করেছেন, ফরাসী কবি শার্ল বোদলেয়ারের প্রতি যাকে তিনি দণ্ডিত মহাকবি বলে উল্লেখ করেছেন।
## বিষয়বস্তু
হাসান রশিদ নামের এক কবিকে নিয়ে উপন্যাসের মূল কাহিনী যে এক নিসঃঙ্গ মানুষ, নিজস্ব বাসা আছে কিন্তু বাসায় সে ছাড়া আর কেউ থাকেনা, হাসান কবিতা লেখে, কবি-বন্ধু/অন্যান্য কবিদের সঙ্গে আড্ডা দেয়, পতিতালয়ে যায় - এভাবেই চলে তার জীবন। একদা সে আলাউদ্দীন রেহমান নামের এক বন্ধুর বিশেষ অনুরোধে বিজ্ঞাপনের চিত্রনাট্য-কাহিনী লিখার কাজে তার কম্পানি এ্যাড ২০০০-এ যোগ দেয় যদিও এর আগে হাসান পেশা হিসেবে একটি গ্রামের কলেজে শিক্ষকতা করতো কিন্তু পড়ে তা ছেড়ে দিয়েছিলো। হাসানের জীবনের শ্যামলী নামের এক নারীসঙ্গ আসে যে বিবাহিত কিন্তু একদিন হাসানের কাছে অপরাধবোধ হবার কারণে সে নিজেই শ্যামলীর স্বামী ফরহাদকে টেলিফোন করে তার সঙ্গে শ্যামলীর পরকীয়ার কথা জানিয়ে দিয়ে সম্পর্কটা নষ্ট করে দেয়। উপন্যাসের শেষে হাসানের বয়স যখন একচল্লিশ থাকে তখন তার জীবনে মেঘা নামের একটা মেয়ে আসে যে হাসানের চেয়ে একুশ বছরের ছোটো এবং এই মেঘার কারণে হাসানের জীবন ধ্বংস হয়ে যায়।

## চরিত্রসমূহ
* হাসান রশিদ - পুরোনাম মোহাম্মদ আবুল হোসেন তালুকদার, একজন নিসঙ্গ মানুষ যে কবিতা লেখে
* আলাউদ্দীন রেহমান - একজন ব্যবসায়ী, নিজস্ব কম্পানি আছে, হাসানের বন্ধু, হাসান তার কম্পানিতে চাকরি পায়
* শ্যামলী - এক বিবাহিত নারী যার সঙ্গে হাসানের পরকীয়া প্রেম থাকে, হাসানের চেয়ে ছয় বছরের বড়
* ফরহাদ হোসেন - শ্যামলীর স্বামী
* মেঘা - হাসানের সঙ্গে বিয়ে ছাড়াই একত্রবাসকারী এক অল্পবয়স্ক মেয়ে, শ্যামলীর সঙ্গে সম্পর্কচ্ছেদের অনেক পর এই মেয়েটির সঙ্গে হাসানের পরিচয় হয়
* ইয়াসমীন - উঠতি বয়সী এক তরুণী যে হাসানের সঙ্গে প্রেম করতে চায়

## আরও দেখুন
* হুমায়ুন আজাদের গ্রন্থতালিকা

## তথ্যসূত্র

## বহিঃসংযোগ
* 

বিষয়শ্রেণী:১৯৯৯-এর উপন্যাস
বিষয়শ্রেণী:২০শ শতাব্দীর উপন্যাস
বিষয়শ্রেণী:১৯৯৯-এর বাংলাদেশী উপন্যাস
বিষয়শ্রেণী:হুমায়ুন আজাদের উপন্যাস
বিষয়শ্রেণী:লেখক সম্পর্কিত উপন্যাস
বিষয়শ্রেণী:সমর মজুমদারের প্রচ্ছদ শিল্প সহ বই
বিষয়শ্রেণী:আগামী প্রকাশনীর বই
বিষয়শ্রেণী:উপন্যাসে যৌনতা
শ্রাবণের বৃষ্টিতে রক্তজবা

***শ্রাবণের বৃষ্টিতে রক্তজবা*** বাংলাদেশী লেখক হুমায়ুন আজাদ রচিত একটি উপন্যাস। ফেব্রুয়ারি, ২০০২ সালে (ফাল্গুন, ১৪০৮ বঙ্গাব্দ) একুশে গ্রন্থমেলায় বাংলাদেশের আগামী প্রকাশনী, ঢাকা থেকে এটি গ্রন্থাকারে প্রকাশিত হয়। হুমায়ুন আজাদ এই উপন্যাস উৎসর্গ করেছেন "পদ্মাপার, তার রাখালি"-কে।"।

## সারাংশ
অবসর নিয়েছেন সরকারি কর্মকর্তা আবুল ওরফে কাশেম হাওলাদার কিন্তু এই অবসর যেন গলার কাঁটার মতো বেঁধে আছে তার কাছে,কোনো ভাবেই ভালো থাকতে পারছেন না তিনি। জীবনের আনন্দের উৎসব যেন হাওয়ায় মিলিয়ে গিয়ে তৈরি করছে নিত্যনতুন সংকট। আবুল সাহেবের প্রকাশ্য বন্ধু আর গোপন শত্রু মারা গিয়েছে বয়সের ফাঁদে পড়ে, এবার বুঝি আবুল ও যায় এমন কুডাক ডেকে ওঠে মন। এমন ই এক সময় শ্রাবণের কোনোএক রাতে বাড়ি থেকে বের হয়ে আসেন আবুল সাহেব। সেদিন শ্রাবণের বৃষ্টিতে ভিজে নিজেকে করেন শুদ্ধতম আর বাড়ি ফিরে আসার সময় নিয়ে আসেন দু'টি রক্তজবা। একজন আমলা রাতদুপুরে বৃষ্টিতে ভিজে ফুল নিয়ে বাসায় উপস্থিত হলে তা সবার মাঝে চাঞ্চল্যের সৃষ্টি করে। এদিকে,আমলা আবুল জীবন কে নিয়ে নতুনভাবে ভাবতে শেখে, তার মনে পড়ে কৈশোরে সে কত চমৎকার সময় কাটিয়েছে, প্রকৃতির কতো নিবিড়ে ছিলো তার অবস্থান,তার মনে হতে থাকে "নদী আমাদের জীবনের অংশ,মেঘ আমাদের জীবনের অংশ,ঝিঁঝির ডাক আমাদের জীবনের অংশ। "  বিগত জীবনের নানা ভাবনা তাকে বিব্রত করে তার স্ত্রীর কাছে, হতাশ করে তার ছেলে, তাকে পাগল ভাবে তার মেয়ে। এক আমলার শ্রাবণের রাতে হামলা আর আত্মসমালোচনা ই এ উপন্যাসের ভিত্তিমূল।

## আরও দেখুন
* হুমায়ুন আজাদের গ্রন্থতালিকা

## তথ্যসূত্র

## বহিঃসংযোগ
*
* ফালি ফালি ক'রে কাটা চাঁদ – dkagencies.com 

বিষয়শ্রেণী:২০০২-এর উপন্যাস
বিষয়শ্রেণী:২১শ শতাব্দীর উপন্যাস
বিষয়শ্রেণী:২০০২-এর বাংলাদেশী উপন্যাস
বিষয়শ্রেণী:হুমায়ুন আজাদের উপন্যাস
বিষয়শ্রেণী:সমর মজুমদারের প্রচ্ছদ শিল্প সহ বই
বিষয়শ্রেণী:আগামী প্রকাশনীর বই
ফালি ফালি ক’রে কাটা চাঁদ

***ফালি ফালি ক’রে কাটা চাঁদ*** হুমায়ুন আজাদ রচিত একটি উপন্যাস। ফেব্রুয়ারি, ২০০১ সালে (ফাল্গুন, ১৪০৭ বঙ্গাব্দ) একুশে গ্রন্থমেলায় আগামী প্রকাশনী, ঢাকা থেকে এটি গ্রন্থাকারে প্রথম প্রকাশিত হয়।

আজাদ এই উপন্যাস উৎসর্গ করেছেন "বিপন্ন চাঁদদের"। আজাদ এই উপন্যাসটি সম্পর্কে বলেছিলেন যে, এটি একটি কর্মজীবী স্বাধীন এবং ব্যক্তিস্বতন্ত্রবাদী নারীকেন্দ্রিক উপন্যাস যেখানে মূল নারী চরিত্র মনে করে যে মানসিক সম্পর্ক হচ্ছে বিশ্বাস এবং আস্থার ব্যাপার, এটা যে কোনো মানুষের সঙ্গে করা যায় না।

## সারাংশ
উপন্যাসের মূল চরিত্র ৩৬ বছর বয়সী ডক্টর শিরিন আহমেদ, বিশ্ববিদ্যালয়ের নৃতত্ত্বের অধ্যাপিকা, বিবাহিত, অভিভাবক দ্বারা বিয়ে হয়েছে তার, যদিও সে তার স্বামী দেলোয়ারকে ভালোবাসেনা কিন্তু সামাজিক দায়িত্ব হিসেবে তার সঙ্গে সংসার করে। শিরিন একবার নৃতাত্ত্বিক অনুসন্ধানের জন্যে সিলেটের মৌলভীবাজারের কমলগঞ্জে যায়, ওখানের এক রেস্টহাউজে খালেদ নামের এক পুরুষের সঙ্গে ছোটোখাটো বন্ধুত্ব হওয়ার পর খালেদ তার সঙ্গে যৌনমিলন করে শিরিনেরই পরোক্ষ মৌনসম্মতিতে, শিরিনই তাকে তার নিজের কক্ষে ঢুকিয়ে দরোজা বন্ধ করে দেয়, যদিও পরের দিন খালেদ দ্বিতীয়বার তার সঙ্গে মিলন করতে চাইলে শিরিন রাজি হয়না; শিরিন বুঝতে পারে এ ঘটনাটি তার জীবন বদলে দিয়েছে, ঘটনাটি দিয়ে সে-ই তার জীবন বদলে দিয়েছে এবং সে ঠিক করে যে, স্বামী দেলোয়ারের সঙ্গে আর সংসার করবেনা। কমলগঞ্জ থেকে ঢাকা ফিরে আসার পর দেলোয়ার শিরিনের সঙ্গ পাবার চেষ্টা করলেও শিরিন তাকে ঠিকমত পাত্তা দেয়না, শিরিনের বাবামাও শিরিনকে এ-ব্যাপারে ধরে কিন্তু শিরিন নিজের সিদ্ধান্তে অটল থাকে; উপন্যাসের শেষ দিকে শিরিনের সঙ্গে দেলোয়ার জোরপূর্বক দৈহিক মিলন করতে চাইলে শিরিন তার নিজের মনে মনে বলতে থাকে যে সে শুধু সত্যিকারের প্রেমিকের সঙ্গেই দৈহিক মিলন করতে পারে যদিও স্বামী হিসেবে দেলোয়ার শিরিনের সঙ্গে আগে ঠিকই দৈহিকমিলন করতে পারতো কিন্তু শিরিন খালেদ নামের ঐ ব্যক্তির সঙ্গে ঘটনাটির পর দেলোয়ারের সঙ্গে আর মিলন করতে চায়না।
শিরিনের নিজের ভাষায়ঃ

শিরিন আলাদা একটি বাসা নিয়ে থাকছিলো; খালেদ শিরিনকে প্রেম এবং বিয়ের প্রস্তাব দিলে শিরিন গুরুত্ব দেয়না এবং দেলোয়ার শিরিনের বাসায় এসে শিরিনের সঙ্গে মিলন করতে চাইলে শিরিনের বাঁধায় দেলোয়ার পারেনা, এভাবেই উপন্যাসের সমাপ্তি ঘটে; নিজে পছন্দ না করলে শিরিন কোনো পুরুষের সঙ্গেই থাকবেনা - এটাই উপন্যাসের মূল বক্তব্য।      
## চরিত্রসমূহ
* শিরিন আহমেদ - একটি বেসরকারী বিশ্ববিদ্যালয়ের নৃতত্ত্বের অধ্যাপিকা যে স্বাধীনভাবে ঘোরাফেরা করতে ভালোবাসে
* মোহাম্মদ দেলোয়ার হোসেন খান - পেশায় একজন বড় ব্যবসায়ী, শিরিনের সঙ্গে এই ব্যক্তির অভিভাবক দ্বারা বিয়ে হয়েছে
* খালেদ - পেশায় একজন প্রকৌশলী, বিবাহিত, চার সন্তানের জনক, শিরিনের দেহভোগকারী
* নাসরীন - শিরিনের কনিষ্ঠ ভগ্নী
* সুমন - শিরিনের কনিষ্ঠ ভ্রাতা
* রামকৃষ্ণ - শিরিন সিলেটের যে রেস্টহাউজে ওঠে সেই রেস্টহাউজের কেয়ারটেকার এবং কুক

## আরো দেখুন
* হুমায়ুন আজাদের সৃষ্টিকর্ম

## তথ্যসূত্র

## বহিঃসংযোগ
*

বিষয়শ্রেণী:২০০১-এর উপন্যাস
বিষয়শ্রেণী:২১শ শতাব্দীর উপন্যাস
বিষয়শ্রেণী:২০০১-এর বাংলাদেশী উপন্যাস
বিষয়শ্রেণী:নারীবাদ সম্পর্কিত বই
বিষয়শ্রেণী:সমর মজুমদারের প্রচ্ছদ শিল্প সহ বই
বিষয়শ্রেণী:হুমায়ুন আজাদের উপন্যাস
বিষয়শ্রেণী:আগামী প্রকাশনীর বই
বিষয়শ্রেণী:উপন্যাসে যৌনতা
১০,০০০, এবং আরো ১টি ধর্ষণ

***১০,০০০, এবং আরো ১টি ধর্ষণ*** বাংলাদেশি লেখক হুমায়ুন আজাদ রচিত একটি উপন্যাস। ফেব্রুয়ারি, ২০০৩ সালে (ফাল্গুন, ১৪০৯ বঙ্গাব্দ) একুশে গ্রন্থমেলায় বাংলাদেশের আগামী প্রকাশনী, ঢাকা থেকে এটি গ্রন্থাকারে প্রকাশিত হয়। উপন্যাসে একটি তরুণী কীভাবে ধর্ষণের শিকার হবার পর পুনরায় সামাজিক-ধর্মীয়ভাবে নিপীড়ন ও নিগ্রহের শিকার হয় তা উপস্থাপিত হয়েছে।

আজাদ এই উপন্যাসের উৎসর্গ পাতায় লিখেছেন, "১০,০০০, এবং আরো ১টি ও অজস্র ধর্ষিতাকে- বাংলাদেশকে"।

## সারাংশ
***'বি. দ্র. সারাংশটি বইয়ের ফ্ল্যাপ থেকে নেওয়া***

বাংলাদেশ এখন হয়ে উঠেছে এক উপদ্রুত ভূখণ্ড; হয়ে উঠেছে ধর্ষণের এক বিশাল রঙ্গমঞ্চ, ৫৬,০০০ বর্গমাইলব্যাপী পীড়নের এক শোচনীয় প্রেক্ষাগার। ধর্ষিত হচ্ছে মাটি মেঘ নদী রৌদ্র জ্যোৎস্না দেশ, এবং নারীরা। একটি ধর্ষণের কাহিনী বলা হয়েছে এ-উপন্যাসে। ধর্ষিত ময়না আত্মহত্যা করে নি, অভিযোগ করে নি; সে তার অবৈধ সন্তানটিকে টুকরো টুকরো করেছে একটি ধারালো দা দিয়ে; এবং প্রতিশোধ নিয়েছে- সে অন্তত একটি শুয়োরকে টুকরো  টুকরো করতে পেরেছে।

## আরও দেখুন
* হুমায়ুন আজাদের গ্রন্থতালিকা

## তথ্যসূত্র

## বহিঃসংযোগ
*

বিষয়শ্রেণী:২০০৩-এর উপন্যাস‎
বিষয়শ্রেণী:২১শ শতাব্দীর উপন্যাস
বিষয়শ্রেণী:বাংলা ভাষার উপন্যাস
বিষয়শ্রেণী:ধর্ষণ সম্পর্কে কল্পকাহিনী
বিষয়শ্রেণী:ধর্ষণ সম্পর্কিত বই
বিষয়শ্রেণী:নারী সম্পর্কিত বই
বিষয়শ্রেণী:হুমায়ুন আজাদের উপন্যাস
বিষয়শ্রেণী:সমর মজুমদারের প্রচ্ছদ শিল্প সহ বই
বিষয়শ্রেণী:আগামী প্রকাশনীর বই
বিষয়শ্রেণী:২০০৩-এর বাংলাদেশী উপন্যাস
নামেরি জাতীয় উদ্যান

**নামেরি জাতীয় উদ্যান** () ভারতের আসাম রাজ্যের শোণিতপুর জেলাতে হিমালয়ের পাদদেশে অবস্থিত একটি জাতীয় উদ্যান। এটি অরুণাচল প্রদেশের পাশে ব্যাঘ্ৰ প্ৰকল্পের সীমান্তবৰ্ত্তী এক উদ্যান এবং এই দুটি মিলে প্ৰায় ১০০০ বৰ্গ কিমি অঞ্চল নিয়ে ছড়িয়ে আছে। কাজিরাঙা এবং মানসের পরে ঘোষিত এই উদ্যানটি আসামের তৃতীয় জাতীয় উদ্যান।

## তথ্যসূত্র

## বহিঃসংযোগ
* Nameri National Park
* এনাজরি ডট কমে নামেরি রাষ্ট্রীয় উদ্যানের বিষয়ে
* Nameri National Park - assaminfo.com

বিষয়শ্রেণী:আসামের সংরক্ষিত অঞ্চল
বিষয়শ্রেণী:আসামের জাতীয় উদ্যান
বিষয়শ্রেণী:শোণিতপুর জেলা
বিষয়শ্রেণী:আসামের পর্যটন
বিষয়শ্রেণী:উত্তর-পূর্ব ভারতের পর্যটন
বিষয়শ্রেণী:ব্রহ্মপুত্র উপত্যকা আধা-চিরসবুজ বন
ডিব্রু-শইখোয়া জাতীয় উদ্যান

thumb|উদ্যানের একটি নদীর উপর উড়ে যায় পাখি
**ডিব্রু-শইখোয়া জাতীয় উদ্যান** () আসামের পৰ্যটন স্থান সমূহের ভিতরে একটি উল্লেখযোগ্য স্থান। আসামের পূর্ব প্ৰান্তে ব্রহ্মপুত্রের দক্ষিণ পারে অবস্থিত। এটি আসামের ডিব্রুগড় জেলা এবং তিনসুকিয়া জেলাতে বিস্তারিত।

## নামের উৎপত্তি
ডিব্ৰু নদীর উত্তর পারের সীমানায় আবৃত হওয়ার কারণে, ডিব্রু-শইখোয়া ঘাটের ওপরে অবস্থিত হওয়ার কারণে এই উদ্যানটির নামকরণ করা হয় ডিব্রু-শইখোয়া জাতীয় উদ্যান।

## অবস্থান
## তাৎপর্য
ডিব্রু-শইখোয়া জাতীয় উদ্যানের অনেকটা অংশই জল। তাতে বিভিন্ন প্রজাতির পাখির স্বর্গরাজ্য। আছে বেঙ্গল টাইগার, মেঘলা চিতা, হরিণ, লজ্জাবতী বানর, উল্লুক, বুনো মহিষ, বুনো কুকুর, এশীয় হাতি ও অন্যান্য বুনো। জলে দেখা মিলবে ডলফিনদের। কিন্তু এই অরণ্যের বিশেষত্ব বুনো ঘোড়া। বিশ্বযুদ্ধ শেষ হওয়ার পরে পোষা খচ্চর-ঘোড়াদের জঙ্গলে ছেড়ে দেওয়া হয়েছিল। তাদের উত্তর-পুরুষরা এখন বুনো ঘোড়া হয়ে জঙ্গল দাপায়। এমন জিনিস ভারতে বিরল।

## তথ্যসূত্র

## বহিঃসংযোগ
* ডিব্রু-শইখোয়া জাতীয় উদ্যান
* ডিব্রু-শইখোয়া জাতীয় উদ্যান, itsmynortheast.com]

বিষয়শ্রেণী:আসামের সংরক্ষিত অঞ্চল
বিষয়শ্রেণী:আসাম
বিষয়শ্রেণী:আসামের জাতীয় উদ্যান
বিষয়শ্রেণী:অসমীয়া ভাষার পাঠ্য ধারণকারী প্রবন্ধ
বিষয়শ্রেণী:ডিব্রুগড় জেলা
বিষয়শ্রেণী:তিনসুকিয়া জেলা
বিষয়শ্রেণী:১৯৯৯-এ আসামে প্রতিষ্ঠিত
বিষয়শ্রেণী:ব্রহ্মপুত্র উপত্যকা আধা-চিরসবুজ বন
বিষয়শ্রেণী:১৯৯৯-এ প্রতিষ্ঠিত সংরক্ষিত অঞ্চল
নিজের সঙ্গে নিজের জীবনের মধু

***নিজের সঙ্গে নিজের জীবনের মধু*** বাংলাদেশী লেখক হুমায়ুন আজাদ রচিত একটি উপন্যাস। ২০০০ সালের ফেব্রুয়ারি (ফাল্গুন, ১৪০৬ বঙ্গাব্দ) মাসে একুশে গ্রন্থমেলায় ঢাকার আগামী প্রকাশনী থেকে এটি প্রকাশিত হয়।

## সারাংশ
রাড়িখাল গ্রামে জলকদর নামের এক বালকের বাস; সে তার বাবা-মা, ভাই এবং বোনকে সঙ্গে নিয়ে থাকে। জলকদর কৃষক পরিবারের ছেলে এবং সে বিদ্যালয়ে যায়না। সে তাদের নিজস্ব গরু পালে এবং পুকুরে মাছ ধরে। স্থানীয় গ্রাম্য টানে কথা বলে জলকদর। জলকদরের ক্রমশ বয়স বাড়ে কিন্তু তার তখনো মুসলমানি হয়না। বর্ষাকালে জলকদরদের গ্রাম বন্যায় ডুবে যায়, তাদের নিজেদের বাড়িও বন্যার কবলে পড়ে।

জলকদর গ্রামে নৌকা বাইচ এবং হাডুডু খেলা দেখে, সে ধান কাটাও অবলোকন করে। জলকদরের বন্ধু মজিদ জলকদরকে বিড়ি খাওয়া শেখায় এবং তারা গোপনে একে অপরের লিঙ্গ দেখে (যদিও যৌন নজর দেয়না) এবং মুসলমানি নিয়ে আলোচনা করে। মজিদের কাছ থেকে জলকদর নারীপুরুষের যৌন সম্পর্ক বিষয়ক প্রাথমিক জ্ঞান প্রাপ্ত হয়। জলকদর নাচনেওয়ালী বেদেনী এবং গ্রামের অন্যান্য নারীদেরকে দেখে যৌন উত্তেজনা প্রাপ্ত হয়; তার স্বপ্নদোষ হয় এবং সে হস্তমৈথুন করা শেখে, এই সময়ে সে কিশোর বয়সী থাকে।

## পটভূমি এবং বিষয়বস্তু
হুমায়ুন আজাদ তার এই উপন্যাসটি নিজের বাল্যকালের গ্রামীণ বন্ধুদের প্রতি উৎসর্গ করেছিলেন এবং তিনি তার দ্বিতীয় উপন্যাসসংকলনগ্রন্থে (উপন্যাসসমগ্র ২) বলেছিলেন (ভূমিকাতে),

হুমায়ুন আজাদের নিজের বিক্রমপুরের রাড়িখাল গ্রামে জলকদর নামের এক বালকের বেড়ে উঠাই এই উপন্যাসের মূল বিষয়বস্তু। উপন্যাসটি শুরু হয় যখন জলকদর বছর দশের বালক থাকে, শেষ হয় যখন তার বয়স পনেরো অর্থাৎ যখন সে কিশোর। লেখক হুমায়ুন আজাদ এই উপন্যাসকে বিভূতিভূষণ বন্দোপাধ্যায়ের উপন্যাস পথের পাঁচালীর সঙ্গে তুলনা করেছিলেন।

## চরিত্রসমূহ
*জলকদর - উপন্যাসটির প্রধান চরিত্র এক গ্রামীণ বালক যে উপন্যাসটির শেষে কিশোর বয়সে পদার্পণ করে
*আবজু - জলকদরের ছোটো ভাই
*ময়না- জলকদরের ছোটো বোন
*রকমান - জলকদরদের চাকর
*মতলেব - জলকদরদের চাকর
*জলিল খাঁ - গরুকে ফ্যান খাওয়ানোর জন্য ব্যবহৃত টাগারি বর্ষাকালের পানিতে বেয়ে নিয়ে যাওয়া পুরুষ
*শিবামিত্রি - গ্রামের ইউনিয়ন বোর্ডের সদস্য
*মজিদ - জলকদরের বন্ধু
*ছলিম গাজি - হাডুডু খেলোয়াড়
*দিলু খাঁ - হাডুডু খেলোয়াড়
*জুলমইত্যা - পুবপাড়ার ছেলে যে হাডুডু খেলা দেখতে যায়
*মালতি - গোয়ালিনী

## আরও দেখুন
* হুমায়ুন আজাদের গ্রন্থতালিকা

## তথ্যসূত্র

## বহিঃসংযোগ
*

বিষয়শ্রেণী:২০০০-এর বই
বিষয়শ্রেণী:২০০০-এর উপন্যাস
বিষয়শ্রেণী:২০০০-এর বাংলাদেশী উপন্যাস
বিষয়শ্রেণী:উপন্যাসে যৌনতা
বিষয়শ্রেণী:বইয়ে কৈশোর যৌনতা
বিষয়শ্রেণী:হুমায়ুন আজাদের উপন্যাস
বিষয়শ্রেণী:আগামী প্রকাশনীর বই
বিষয়শ্রেণী:সমর মজুমদারের প্রচ্ছদ শিল্প সহ বই
বিষয়শ্রেণী:বাংলা সাহিত্য
বিষয়শ্রেণী:বাংলা ভাষার উপন্যাস
বিষয়শ্রেণী:বাংলাদেশী উপন্যাস
বিষয়শ্রেণী:বাংলাদেশী বই
কেওলাদেও জাতীয় উদ্যান

থাম্ব|985x985পিক্সেল
**কেওলাদেও জাতীয় উদ্যান** () রাজস্থানের সিন্ধু -গঙ্গা নদীর বৰ্ষাকালীন জৈবভৌগোলিক অরণ্য যা প্ৰদেশের মাঝে অবস্থিত। এই উদ্যানের আয়তন ২,৭৮৩ হেক্টর। ১৯৮২ সনে এটিকে রাষ্ট্ৰীয় উদ্যান হিসাবে ঘোষণা করা হয়। ১৯০০ সনেরও এটি মহারাজাদের আমলে শিকারের ক্ষেত্রে সংরক্ষিত অঞ্চল ছিল। ১৯৫৬ সনে এটি পক্ষী উদ্যানে পরিণত হয়। ১৯৭২ সন পৰ্যন্ত মহারাজাদের এখানে শিকার করার অনুমতি ছিল। ১৯৮১ সনে এটিকে রামসার জলাভূমি হিসাবে ঘোষণা করা হয়। ১৯৮৫ সনে প্ৰাকৃতিক সম্পত্তি হিসাবে বিশ্ব ঐতিহ্যবাহী স্থানের মৰ্যাদা লাভ করে। এখানে জলাশয়ের তীরবৰ্তী অঞ্চলটিকে দুটা অংশে ভাগ করা হয়েছে। জলস্তর সঠিক রাখার জন্যে পানি যোগানোর নিয়ন্ত্ৰিত ব্যবস্থাও গৃহীত হয়েছে। আফগানিস্তান, তুর্কমেনিস্তান, চীন এবং সাইবেরিয়ার প্ৰায় ৩৬৪টি প্ৰজাতির পরিযায়ী পক্ষী এখানে শীতকালে আসতে দেখা যায়। সমগ্ৰ উদ্যানটি ১৭টি গ্রাম এবং ভরতপুর নগর দ্বারা বেষ্টিত।

## তথ্য সংগ্ৰহ

## বহিঃসংযোগ
* Keoladeo National Park official site
* Keoladeo National Official Page
* Keoladeo National Park on board the Palace on Wheels 
* Wildlife in India | Keoladeo National Park
* WCMC
* Reuters: Drought-ridden Indian bird park loses its birds. Version of 2007-Feb-25. Retrieved 2007-Feb-27.
* List of birds
* Information on birds and region

বিষয়শ্রেণী:ভারতের বিশ্ব ঐতিহ্যবাহী স্থান
বিষয়শ্রেণী:রাজস্থানের জাতীয় উদ্যান
বিষয়শ্রেণী:রাজস্থান
বিষয়শ্রেণী:ভারতের রামসার স্থান
ব্কা'-গ্দাম্স-গ্সার-পা

**ব্কা'-গ্দাম্স-গ্সার-পা** () বলতে চতুর্দশ শতাব্দীতে ত্সোং-খা-পা-ব্লো-ব্জাং-গ্রাগ্স-পা নামক বিখ্যাত তিব্বয়ী বৌদ্ধ পণ্ডিত দ্বারা প্রতিষ্ঠিত দ্গে-লুগ্স ধর্মসম্প্রদায়কে বোঝানো হয়।

## ইতিহাস
একাদশ শতাব্দীতে তিব্বতে অতীশ দীপঙ্কর দ্বারা প্রতিষ্ঠিত ব্কা'-গ্দাম্স ধর্মসম্প্রদায়ের দ্বারা অনুপ্রাণিত ত্সোং-খা-পা-ব্লো-ব্জাং-গ্রাগ্স-পা এই ধর্মসম্প্রদায়ের পর্যায়ক্রমিক বোধি লাভ এবং পরম করুণার তত্ত্বকে চতুর্দশ শতাব্দীতে প্রচার করেন। অতীশ দীপঙ্করের দ্বারা প্রভাবিত হওয়ার কারণে ত্সোং-খা-পা-ব্লো-ব্জাং-গ্রাগ্স-পা দ্বারা প্রতিষ্ঠিত দ্গে-লুগ্স ধর্মসম্প্রদায়কে ব্কা'-গ্দাম্স-গ্সার-পা বা নূতন ব্কা'-গ্দাম্স ধর্মসম্প্রদায় হিসেবে অভিহিত করা হয় যেখানে 
অতীশ দীপঙ্কর দ্বারা প্রতিষ্ঠিত ব্কা'-গ্দাম্স ধর্মসম্প্রদায়কে ব্কা'-গ্দাম্স-র্ন্যিং-মা () বা প্রাচীন ব্কা'-গ্দাম্স ধর্মসম্প্রদায় ও ব্কা'-গ্দাম্স-গোং-মা () বা মূল ব্কা'-গ্দাম্স ধর্মসম্প্রদায় হিসেবে অভিহিত করা হয়।

## তথ্যসূত্র


বিষয়শ্রেণী:গেলুগ
পুষ্প উপত্যকা জাতীয় উদ্যান

**পুষ্প উপত্যকা জাতীয় উদ্যান** () সুউচ্চ পশ্চিম হিমালয়ে অবস্থিত উত্তরাখণ্ড প্রদেশের এক ভারতীয় জাতীয় উদ্যান। এটিকে স্থানীয় পার্বত্য আলপাইন ফুল এবং অন্যান্য বিপন্ন প্রজাতির উদ্ভিদের বৈচিত্রের জন্য বিখ্যাত। এই উদ্যানটি বিভিন্ন দুর্লভ ও বিপন্ন জীববৈচিত্রের বাসস্থান যেমন এশীয় কালো ভাল্লুক, তুষার চিতা, মাস্ক ডিয়ার, বাদামি ভালুক, লাল শিয়াল এবং নীল ভেড়া। *ফুলের উপত্যকা জাতীয় উদ্যান*-এর নয়নাভিরাম প্ৰাকৃতিক দৃশ্যই পূর্বে *নন্দা দেবী রাষ্ট্ৰীয় উদ্যান*-এর বন্য পাৰ্বত্য আরণ্যকে পরিপূৰ্ণ করে তোলে। উদ্যানটি ৮৭.৫০ বৰ্গ কি.মি. জুড়ে বিস্তৃত। এই উদ্যান এবং নন্দা দেবী বন্যপ্ৰাণী সংরক্ষিত বনাঞ্চল ২২৩,৬৭৪ হেক্টরজুড়ে এবং ৫,১৪৮.৫৭ হেক্টর সুরক্ষিত অঞ্চল এটিকে ঘিরে রেখেছে। এই সংরক্ষিত বনাঞ্চল ২০০৪ সনের ইউনেস্কোর বিশ্ব বন্যপ্ৰাণী সংরক্ষিত অঞ্চল হিসাবে অন্তৰ্ভুক্ত হয়েছে।

thumb|right| পুষ্পবতী নদী ফুলের উপত্যকা জাতীয় উদ্যান থেকে বের হচ্ছে
thumb|right| লাইম বাটারফ্লাই, Lime Butterfly
thumb|right| তুষার চিতা, Snow Leopard
thumb|right|হিমালয়ান টিলিঙা ফুল, Campanula Latifolia
thumb|right| একটি গোলাপি ফুলে ভোরের শিশির, Geranium
thumb|right| খলপা-খলপি ফুল, ''Morina Longifoli''a
thumb|পুষ্প উপত্যকার এক নান্দনিক দৃশ্য

## তথ্য সংগ্ৰহ

## বহিঃসংযোগ
* Full information about Valley of Flowers 
* আনুষ্ঠানিক ইউনেস্ক' অন্তৰ্ভুক্তি 
* জাতিসংঘের পরিবেশ সম্পৰ্কীয় অনুষ্ঠান 
* ধরিত্রীর বিশ্বকোষ
thumb|This flower is found in the second half of July in middle part of valley of flowers.


বিষয়শ্রেণী:উত্তরাখণ্ডের জাতীয় উদ্যান
বিষয়শ্রেণী:ভারতের বিশ্ব ঐতিহ্যবাহী স্থান
বিষয়শ্রেণী:ভারতের গুরুত্বপূর্ণ পাখির অঞ্চল
বিষয়শ্রেণী:হিমালয় পর্বতমালা
বিষয়শ্রেণী:১৯৩৯-এ ব্রিটিশ ভারতে প্রতিষ্ঠিত
বিষয়শ্রেণী:১৯৩৯-এ প্রতিষ্ঠিত সংরক্ষিত অঞ্চল
২০১৩-১৪ শ্রীলঙ্কা ক্রিকেট দলের বাংলাদেশ সফর

শ্রীলঙ্কা ক্রিকেট দল পূর্ব-নির্ধারিত সময়সূচী মোতাবেক ২৪ জানুয়ারি ২০১৪ তারিখ থেকে বাংলাদেশ সফর শুরু করে। ২৭ জানুয়ারি, ২০১৪ তারিখে শুরু হওয়া ১ম টেস্ট ম্যাচের মাধ্যমে তারা ২২ ফেব্রুয়ারি, ২০১৪ তারিখ পর্যন্ত বাংলাদেশ সফর করে। সফরে তারা বাংলাদেশ ক্রিকেট দলের বিরুদ্ধে ২টি টেস্ট ম্যাচ, ২টি টি২০ ও ৩টি একদিনের আন্তর্জাতিক ম্যাচ খেলে।

সম্প্রচারস্বত্ত্বজনিত কারণে সিরিজটি **সাহারা কাপ ২০১৪** নামে পরিচিতি পায়।

## দলের সদস্য

## টেস্ট সিরিজ
### ১ম টেস্ট

### ২য় টেস্ট

### পরিসংখ্যান
#### [[ব্যাটিং (ক্রিকেট)|ব্যাটিং]]
;সর্বাধিক রান 

#### [[বোলিং (ক্রিকেট)|বোলিং]]
;সর্বাধিক উইকেট 

### অর্জনসমূহ
; বাংলাদেশ
* সাকিব আল হাসান ২য় টেস্টের ১ম ইনিংসে ৫ উইকেট লাভ করেন।
* শামসুর রহমান ২য় টেস্টের ১ম ইনিংসে তার ১ম টেস্ট সেঞ্চুরি করেন।
* ইমরুল কায়েস ২য় টেস্টের ১ম ইনিংসে তার ১ম টেস্ট সেঞ্চুরি করেন।
* মমিনুল হক ২য় টেস্টের ২য় ইনিংসে তার ৩য় টেস্ট সেঞ্চুরি করেন।

; শ্রীলঙ্কা
* কৌশল সিলভা ১ম টেস্টের ১ম ইনিংসে তার ১ম টেস্ট সেঞ্চুরি করেন।
* মাহেলা জয়াবর্ধনে ১ম টেস্টের ১ম ইনিংসে তার ৩৩তম টেস্ট সেঞ্চুরি ও ৭ম দ্বি-শতক করেন।
* কিথুরুয়ান ভিথানাগে নিজের ৩য় টেস্ট ও ১ম টেস্টের ১ম ইনিংসে তার ১ম টেস্ট সেঞ্চুরি করেন।
* কুমার সাঙ্গাকারা ২য় টেস্টের ১ম ইনিংসে তার ৩৪তম টেস্ট সেঞ্চুরি ও ১ম ট্রিপল সেঞ্চুরি করেন।
* কুমার সাঙ্গাকারা ২য় টেস্টের ১ম ইনিংসে ১১,০০০ টেস্ট রানে পদার্পণ করেন।
* কুমার সাঙ্গাকারা ২য় টেস্টের ২য় ইনিংসে তার ৩৫তম টেস্ট সেঞ্চুরি করেন।

## টুয়েন্টি২০ আন্তর্জাতিক সিরিজ
### ১ম টুয়েন্টি২০ আন্তর্জাতিক

### ২য় টুয়েন্টি২০ আন্তর্জাতিক

### পরিসংখ্যান
#### [[ব্যাটিং (ক্রিকেট)|ব্যাটিং]]
;সর্বাধিক রান 

#### [[বোলিং (ক্রিকেট)|বোলিং]]
;সর্বাধিক উইকেট 

	
### অর্জনসমূহ
; বাংলাদেশ
* শামসুর রহমান-তামিম ইকবাল ১ম টুয়েন্টি২০ আন্তর্জাতিকে দলের পক্ষে দ্বিতীয় ৫০ ঊর্ধ্ব রানের উদ্বোধনী জুটি গড়েন।

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

### পরিসংখ্যান

#### [[ব্যাটিং (ক্রিকেট)|ব্যাটিং]]
;সর্বাধিক রান 

#### [[বোলিং (ক্রিকেট)|বোলিং]]
;সর্বাধিক উইকেট 

### অর্জনসমূহ
; বাংলাদেশ
* আরাফাত সানি অ্যাঞ্জেলো ম্যাথিউসকে আউটের মাধ্যমে প্রথম উইকেট লাভ করেন।
* মমিনুল হক ৩য় ওডিআইয়ে তার অভিষেক অর্ধ-শতক করেন।

; শ্রীলঙ্কা
* কুমার সাঙ্গাকারা ২য় ওডিআইয়ে ১৭শ শতক হাকান।
* কুশল পেরেরা ৩য় ওডিআইয়ে তার অভিষেক সেঞ্চুরি করেন।

## তথ্যসূত্র

## আরও দেখুন
* টেস্ট ক্রিকেটে ত্রি-শতকের তালিকা
* একদিনের আন্তর্জাতিক ক্রিকেট মাঠের তালিকা
* শের-ই-বাংলা ক্রিকেট স্টেডিয়ামে আন্তর্জাতিক ক্রিকেট সেঞ্চুরির তালিকা
* জহুর আহমেদ চৌধুরী স্টেডিয়ামে আন্তর্জাতিক ক্রিকেট সেঞ্চুরির তালিকা
* টেস্ট ক্রিকেটে দশ হাজার বা তদূর্ধ্ব রান সংগ্রহকারী ব্যাটসম্যানের তালিকা
* বাংলাদেশ ও শ্রীলঙ্কার মধ্যকার টুয়েন্টি২০ আন্তর্জাতিক ক্রিকেট খেলার তালিকা‎

## বহিঃসংযোগ
* Sri Lanka in Bangladesh on ''ESPNcricinfo''

বিষয়শ্রেণী:২০১৩–১৪ আন্তর্জাতিক ক্রিকেট প্রতিযোগিতা
বিষয়শ্রেণী:শ্রীলঙ্কা ক্রিকেট দলের বাংলাদেশ সফর
বিষয়শ্রেণী:২০১৪-এ ক্রিকেট
বিষয়শ্রেণী:২০১৪-এ বাংলাদেশী ক্রীড়া
বিষয়শ্রেণী:২০০০-০১ থেকে বাংলাদেশের ক্রিকেট মৌসুম
বিষয়শ্রেণী:২০১৪-এ শ্রীলঙ্কার ক্রীড়া
বিষয়শ্রেণী:২০১৪-এ শ্রীলঙ্কান ক্রিকেট
বিষয়শ্রেণী:২০১৪-এ বাংলাদেশী ক্রিকেট
ব্যবসায় প্রশাসনে স্নাতক

**ব্যবসায় প্রশাসনে স্নাতক** হল বাণিজ্য বিভাগ এবং ব্যবসায় অনুষদে প্রদত্ত স্নাতক উপাধি। ইংরেজি ভাষাতে একে  **ব্যাচেলর অফ বিজনেস অ্যাডমিনিস্ট্রেশন** বা সংক্ষেপে **বি.বি.এ.** বলা হয়। অধিকাংশ বিশ্ববিদ্যালয়ে এই উপাধি তখনই দেওয়া হয়, যখন কোনও শিক্ষার্থী চার বছর যাবৎ ব্যবসায়ের সাথে জড়িত এক বা একাধিক বিষয়ে পূর্ণকালীন অধ্যয়ন সম্পন্ন করে। ব্যবসায় প্রশাসনে স্নাতক শিক্ষাক্রম সাধারণত সাধারণ ব্যবসায় পাঠক্রম ও বিশেষ ব্যবসায় পাঠক্রম (একাডেমিক মেজর) এই দুইটি পাঠক্রম দ্বারা গঠিত।

## শিক্ষাক্রমের উপাদান
এই উপাধি কোনও কোম্পানির কাজের দিক এবং তাদের মধ্যবর্তী যোগাযোগ সম্পর্কে বিস্তারিত জ্ঞান দেওয়ার উদ্দেশ্য নিয়ে তৈরি করা হয়েছে। যেখানে আবার একটি বিশেষ বাছাইকৃত বিষয়ে অভিজ্ঞও করে তোলা হয়। ব্যবসায় প্রশাসনে স্নাতক শিক্ষাক্রমে শিক্ষার্থীদেরকে বিভিন্ন ধরনের *ভিত্তিমূলক বিষয়* শেখানো হয় এবং একই সাথে একটি বাছাইকৃত উচ্চশিক্ষায়তনিক বিষয়ে বিশেষজ্ঞ করে তোলা হয়। এই উপাধি শিক্ষার্থীদের ব্যবস্থাপনা দক্ষতা, যোগাযোগ দক্ষতা এবং ব্যবসায় সিদ্ধান্ত গ্রহণের দক্ষতাকেও উন্নত করে। এমন অনেক পাঠক্রমও আছে যা দ্বারা প্রাতিষ্ঠানিক প্রশিক্ষণ এবং বাস্তবিক অভিজ্ঞতা দেওয়া হয় পরিস্থিতি অধ্যয়ন (কেইস স্টাডি), উপস্থাপনা, শিক্ষানবিসী, শিল্পক্ষেত্র পরিভ্রমণ এবং শিল্পক্ষেত্রের বিশেষজ্ঞদের সাথে আলোচনা দ্বারা।

এই প্রোগ্রামের আসল উপাদানগুলো বা কোর্সগুলো হল:

এই প্রোগ্রামে বিশেষজ্ঞ করা হয় নিম্নোক্ত বিষয়সমূহে:

### বিবিএ
সাধারণ শিক্ষা যোগ্যতা হিসেবে মানববিদ্যা এবং সমাজবিজ্ঞান (ইতিহাস, অর্থনীতি এবং সাহিত্য)-এর উপর জোর দেওয়া হয়। গণিতশাস্ত্রে দক্ষতার-ও প্রয়োজন রয়েছে। কেননা বিবিএ-তে গণিতপ্রধান অনেক কোর্স রয়েছে যা শিক্ষার্থীদেরকে করতে হবে। যেমন: হিসাববিজ্ঞান, পরিসংখ্যান, ব্যবসায় গণিত, ফাইন্যান্স ইত্যাদি।

**বিবিএ এর বিভাগসমূহঃ**

# হিসাববিজ্ঞান বিভাগ
# ব্যবস্থাপনা বিভাগ
# বিপণন বিভাগ
# ফাইন্যান্স বিভাগ
# ব্যাংকিং ও বীমা বিভাগ
# আন্তর্জাতিক বাণিজ্য বিভাগ
# পর্যটন ও আতিথেয়তা ব্যবস্থাপনা বিভাগ

## স্বীকৃতি

## আরও দেখুন
* ব্যবসায় প্রশাসনে স্নাতকোত্তর

## তথ্যসূত্র

## বহি:সংযোগ

বিষয়শ্রেণী:ব্যবসায় শিক্ষা
বিষয়শ্রেণী:স্নাতক উপাধি
বিষয়শ্রেণী:ব্যবস্থাপনা শিক্ষা
গ্রুব-ছেন-নাম-ম্খা'-র্গ্যাল-ম্ত্শান

**গ্রুব-ছেন-নাম-ম্খা'-র্গ্যাল-ম্ত্শান** () (১৩২৬-১৪০১) তিব্বতের একজন বৌদ্ধ পণ্ডিত ছিলেন যিনি ফ্যাগ-র্দোর বৌদ্ধবিহারের প্রতিষ্ঠাতা ছিলেন।

## জন্ম
গ্রুব-ছেন-নাম-ম্খা'-র্গ্যাল-ম্ত্শান ১৩২৬ খ্রিষ্টাব্দে ল্হো-ব্রাগ অঞ্চলে জন্মগ্রহণ করেন। তার পিতা স্লোব-দ্পোন-নাম-খা-ব্জাং-পো () একজন র্ন্যিং-মা শিক্ষক ছিলেন। তার মাতার নাম ছিল রিন-ছেন-র্গ্যান ()।

## শিক্ষা ও দীক্ষা
ল্হো-ব্রাগ-র্গ্যাল-স্রাস-ব্জাং-পো নামক এক বৌদ্ধ ভিক্ষুর নিকট সাত বছর বয়সে তিনি উপাসকের দীক্ষা ও দশ বছর বয়সে শিক্ষার্থীর দীক্ষা গ্রহণ করেন এবং লাম-রিম ও মহাকরুণা সম্বন্ধে শিক্ষাগ্রহণ করেন। পনেরো বছর বয়সে তিনি বিনয় সম্বন্ধে শিক্ষালাভ করেন এবং চার বছর পর লাসা গিয়ে ম্খান-পো-ব্ক্রা-শিস-গ্যাল-ম্ত্শান () নামক বৌদ্ধ ভিক্ষুর নিকট ভিক্ষুর শপথ ও লাম-রিম সম্বন্ধে শিক্ষা নেন। এই সময় তিনি রি-জাংস-র্দোগ-পা () এবং ব্দে-বা'ই-'ব্যুং-গ্নাস () নামক দুই ভিক্ষুর নিকট তন্ত্রশিক্ষা করেন।

## পরবর্তী জীবন
পরবর্তীকালে তিনি স্গ্রো-বা-দ্গোন () নামক একটি ছোট বৌদ্ধবিহারের প্রধান হিসেবে নিযুক্ত হন। তিনি ফ্যাগ-র্দোর () নামক একটি বৌদ্ধবিহার স্থাপন করেন। ১৩৯৫ খ্রিষ্টাব্দে ত্সোং-খা-পা-ব্লো-ব্জাং-গ্রাগ্স-পা নামক বিখ্যাত তিব্বতী পণ্ডিতকে লাম-রিম ও তন্ত্র সম্পর্কে শিক্ষা দান করেন।

## তথ্যসূত্র

বিষয়শ্রেণী:১৩২৬-এ জন্ম
বিষয়শ্রেণী:১৪০১-এ মৃত্যু
'দুল-'দ্জিন-গ্রাগ্স-পা-র্গ্যাল-ম্ত্শান

থাম্ব|'দুল-'দ্জিন-গ্রাগ্স-পা-র্গ্যাল-ম্ত্শান
**'দুল-'দ্জিন-গ্রাগ্স-পা-র্গ্যাল-ম্ত্শান** () (১৩৭৪-১৪৩৪) একজন তিব্বতী বৌদ্ধ পণ্ডিত ছিলেন।

## সংক্ষিপ্ত জীবনী
'দুল-'দ্জিন-গ্রাগ্স-পা-র্গ্যাল-ম্ত্শান ১৩৭৪ খ্রিষ্টাব্দে তিব্বতের স্ব্রাং-য়ুল নামক স্থানে জন্মগ্রহণ করেন। তিনি বিখ্যাত তিব্বতী পণ্ডিত ত্সোং-খা-পা-ব্লো-ব্জাং-গ্রাগ্স-পার অন্যতম প্রধান শিষ্য ছিলেন। এছাড়াও তিনি দ্বিতীয় দ্গা'-ল্দান-খ্রি-পা র্গ্যাল-ত্শাব-র্জে-দার-মা-রিন-ছেনের শিষ্য ছিলেন। তিনি সর্বদুর্গতিপরিশোধনতন্ত্রের ওপর টীকাভাষ্য রচনা করেন এবং ব্ত্সুন-মো-ত্শাল বৌদ্ধবিহার ও মাল-গ্রো-ছা-দ্কার বৌদ্ধবিহার স্থাপন করেন। তিনি দ্রেপুং বৌদ্ধবিহারের প্রতিষ্ঠাতা 'জাম-দ্ব্যাংস-ছোস-র্জে-ব্ক্রা-শিস-দ্পাল-ল্দানকে শিক্ষাদান করেন। 

## তথ্যসূত্র

বিষয়শ্রেণী:১৩৭৪-এ জন্ম
বিষয়শ্রেণী:১৪৩৪-এ মৃত্যু
বিষয়শ্রেণী:কদম
দাখিল পরীক্ষা

**দাখিল পরীক্ষা** হল বাংলাদেশের দাখিল মাদ্রাসার একটি সরকারি পরীক্ষা, এটি বাংলাদেশ মাদ্রাসা শিক্ষাবোর্ডের অধীনে গ্রহণ করা হয়। এই পরীক্ষাকে বাংলাদেশ সরকার ও মাদ্রাসা শিক্ষাবোর্ড কর্তৃক কর্তৃক এসএসসি পরীক্ষার সমমান দেওয়া হয়েছে। এই পরীক্ষায় অংশ নিতে হলে দশম শ্রেণিতে বাংলাদেশ মাদ্রাসা বোর্ড কর্তৃক অনুমোদিত কোন মাদ্রাসা থেকে শিক্ষার্থীদেরকে টেস্ট পরীক্ষায় উত্তীর্ণ হতে হবে। এবং বোর্ড কর্তৃক নির্ধারিত তারিখে মূল পরীক্ষায় শিক্ষার্থীদেরকে বসতে হয়। এই পরীক্ষা মাধ্যমিক পরীক্ষা হিসেবেও পরিচিত।

## তথ্যসূত্র

## বহিঃসংযোগ

* প্রথম আলো পত্রিকায় দাখিল পরীক্ষা টপিক

বিষয়শ্রেণী:পরীক্ষা
বিষয়শ্রেণী:বোর্ড পরীক্ষা
বিষয়শ্রেণী:আলিয়া মাদ্রাসা
বিষয়শ্রেণী:ইসলামি শিক্ষা
বিষয়শ্রেণী:ইসলামি শিক্ষাপ্রতিষ্ঠান
বিষয়শ্রেণী:শিক্ষা পরিভাষা
র্গ্যাল-ত্শাব-র্জে-দার-মা-রিন-ছেন

**র্গ্যাল-ত্শাব-র্জে-দার-মা-রিন-ছেন** () (১৩৬৪-১৪৩২) তিব্বতী বৌদ্ধধর্মের দ্গা'-ল্দান বৌদ্ধবিহারের দ্বিতীয় দ্গা'-ল্দান-খ্রি-পা বা প্রধান ছিলেন।

## প্রথম জীবন
র্গ্যাল-ত্শাব-র্জে-দার-মা-রিন-ছেন ১৩৬৪ খ্রিষ্টাব্দে তিব্বতের রি-নাং নামক স্থানে জন্মগ্রহণ করেন। দশ বছর বয়সে তিনি গ্নাস-র্ন্যিং-পা-রিন-ছেন-র্গ্যাল-ম্ত্শান () এবং ব্রাগ-থোগ-পা-গ্ঝোন-নু-ত্শুল-খ্রিম্স () নামক দুই বৌদ্ধ ভিক্ষুর নিকট শিক্ষার্থীর শপথ নেন। তিনি ব্কা'-ব্ঝি-পা-রিন-ছেন-র্দো-র্জে () নামক বৌদ্ধভিক্ষুর নিকট প্রজ্ঞাপারমিতা এবং ব্লো-গ্রোস-ব্জাং-পো () নামক বৌদ্ধভিক্ষুর নিকট বিনয় সম্বন্ধে শিক্ষালাভ করেন। তিনি রেদ-ম্দা'-বা-গ্ঝোন-নু-ব্লো-গ্রোস নামক বিখ্যাত মধ্যমক শিক্ষক এবং ত্সোং-খা-পা-ব্লো-ব্জাং-গ্রাগ্স-পা নামক দ্গে-লুগ্স ধর্মসম্প্রদায়ের প্রতিষ্ঠাতার অন্যতম প্রধান শিষ্য ছিলেন। 
 
## পরবর্তী জীবন
তিনি দ্গা'-ল্দান বৌদ্ধবিহার নির্মাণে গুরুত্বপূর্ণ ভূমিকা পালন করেন। ১৪১৯ খ্রিষ্টাব্দে ত্সোং-খা-পা-ব্লো-ব্জাং-গ্রাগ্স-পার মৃত্যুর পর তিনি দ্বিতীয় দ্গা'-ল্দান-খ্রি-পা হিসেবে দ্গা'-ল্দান বৌদ্ধবিহারের প্রধান হন। এই সময় তাকে র্গ্যাল-ত্শাব উপাধিও দেওয়া হয়। এই পদে তিনি এগারো বছর অতিবাহিত করেন। এই সময় তিনি বোধিসত্ত্বচর্যাবতারের ওপর স্প্যোদ-'জুগ-র্ত্সা-'গ্রেল () নামক বিখ্যাত টীকাভাষ্য ছাড়াও মধ্যমক ও গুহ্যগর্ভতন্ত্র সম্বন্ধেও গ্রন্থ রচনা করেন। ১৪৩১ খ্রিষ্টাব্দে তিনি পরবর্তী দ্গা'-ল্দান-খ্রি-পা হিসেবে তার শিষ্য ম্খাস-গ্রুব-র্জে-দ্গে-লেগ্স-দ্পাল-ব্জাংকে দায়িত্ব দেন।

## তথ্যসূত্র

বিষয়শ্রেণী:১৩৬৪-এ জন্ম
বিষয়শ্রেণী:১৪৩২-এ মৃত্যু
বিষয়শ্রেণী:গানদেন ত্রিপা
আইসিসি বর্ষসেরা পুরুষ ওডিআই দল

**আইসিসি বিশ্ব একদিনের আন্তর্জাতিক একাদশ** আন্তর্জাতিক ক্রিকেট কাউন্সিল কর্তৃক প্রবর্তিত সাংবার্ষিক সম্মাননা পুরস্কারবিশেষ। বিশ্ব ক্রিকেট অঙ্গনে শীর্ষ খেলোয়াড়দেরকে আইসিসি একাদশে স্থান দেয়া হয়। প্রকৃতপক্ষে দলটি কোন প্রতিযোগিতায় অংশগ্রহণ করে না।

## ২০০৮-২০১৮

## প্রত্যেক বছরে দেশের খেলোয়াড় সংখ্যা

## পরিসংখ্যান

## তথ্যসূত্র

## আরও দেখুন
* আইসিসি পুরস্কার
* আন্তর্জাতিক ক্রিকেট কাউন্সিল
* আইসিসি অনূর্ধ্ব-১৯ ক্রিকেট বিশ্বকাপ

বিষয়শ্রেণী:ক্রিকেটারদের তালিকা
বিষয়শ্রেণী:একদিনের আন্তর্জাতিক ক্রিকেটার
বিষয়শ্রেণী:ক্রিকেট পুরস্কার ও র‌্যাঙ্কিং
বিষয়শ্রেণী:একদিনের আন্তর্জাতিক ক্রিকেটারদের তালিকা
বিষয়শ্রেণী:আইসিসি পুরস্কার ও র‌্যাঙ্কিং
ইংরেজি শব্দসংক্ষেপের তালিকা

নিচে কিছু গুরুত্বপূর্ণ ইংরেজি শব্দগুচ্ছের সংক্ষিপ্ত ও পূর্ণরূপ দেওয়া হল।

## সংক্ষিপ্ত ও পূর্ণ রূপ

## তথ্যসূত্র

বিষয়শ্রেণী:প্রতিবর্ণীকরণ
বিষয়শ্রেণী:সম্ভাব্য অবিশ্বকোষীয় নিবন্ধ
গাজিয়াবাদ

**গাজিয়াবাদ** ( / গ়াজ়ীআবাদ) হচ্ছে ভারতের উত্তর প্রদেশে অবস্থিত একটি শহর। গাজিয়াবাদ রাস্তা এবং রেলপথ দ্বারা ভালভাবে সংযুক্ত, এটি উত্তর ভারতের জন্য একটি প্রধান রেল জংশন। নয়া দিল্লির পাশে অবস্থিত এবং উত্তর প্রদেশের প্রধান রুট হবার কারণে মাঝেমাঝে এটিকে উত্তর প্রদেশের প্রবেশদ্বার বলা হয়।

## ইতিহাস
গাজিয়াবাদ শহরটি ১৭৪০ খ্রিস্টাব্দে গাজী-উদ-দীন দ্বারা প্রতিষ্ঠিত হয়েছিল, যিনি মুঘল সম্রাট মুহাম্মদ শাহ-এর দরবারে উজির হিসেবে দায়িত্ব পালন করেছিলেন এবং তার নিজের নাম অনুসারে এর নামকরণ করেছিলেন "গাজীউদ্দিননগর"। ১৮৬৪ সালে রেলপথ খোলার সাথে সাথে "গাজীউদ্দীননগর" নামটি তার বর্তমান রূপে সংক্ষিপ্ত করা হয়েছিল, যেমন "গাজিয়াবাদ"। মুঘল আমলে, গাজিয়াবাদে হিন্ডনের তীরগুলি মুঘল রাজপরিবারের জন্য একটি পিকনিক স্পট হিসাবে রয়ে গেছে।

## তথ্যসূত্র

## বহিঃসংযোগ

* Ghaziabad District Administration
* 
* City Mayors Survey
* Uttar Pradesh Assembly Elections
* Ghaziabad Assembly Elections
* Ghaziabad Traffic Police
* Ghaziabad Online Portal

বিষয়শ্রেণী:গাজিয়াবাদ
বিষয়শ্রেণী:উত্তরপ্রদেশের নগর
বিষয়শ্রেণী:ভারতের মহানগর
বড়নদী বন্যপ্রাণ অভয়ারণ্য

**বড়নদী বন্যপ্রাণ অভয়ারণ্য** () হিমালয়ের পাদদেশে ও ভুটানের সীমান্তে দরং জেলাতে অবস্থিত একটি বন্যপ্ৰাণ অভয়ারণ্য। এটির পশ্চিম সীমান্ত দিয়ে বয়ে যাওয়া বড়নদী নদীর নামে এই অভয়ারণ্যের নামকরণ করা হয়েছে।

## ইতিহাস
এই বনাঞ্চলকে ১৯৮০ সনে অভয়ারণ্যরূপে স্বীকৃতি দেয়া হয়।

## ভৌগিলিক বিবরণ
বড়নদী বন্যপ্রাণী অভয়ারণ্যের আয়তন প্ৰায় ২৬.২২ বৰ্গকিলোমিটাৰ এটির পশ্চিমদিকে বড়নদী নামের নদী বয়ে গেছে। এই বনাঞ্চল মঙ্গলদৈ শহর এবং গুয়াহাটি থেকে প্ৰায় ৭০ ও ১৩০ কিমি দুরে অবস্থিত৷

## জলবায়ু
বড়নদী বন্যপ্রাণী অভয়ারণ্যের জলবায়ু উপ-ক্ৰান্তীয় (sub-tropical) ধরনের।

## জীববৈচিত্ৰ্য
মূলত হিসপিড হেয়ার (Hispid Hare) এবং পিগমি হগদের প্রতিরক্ষা প্রদানের উদেশ্যে এটি স্থাপিত হয়। এছাড়া এখানে আছে এশীয় হাতি, বাংলা বাঘ, চিতাবাঘ মেঘলা চিতা, সোনালি লেঙ্গুর, উল্লুক নীলগাই(Trachypithecus geei) ইত্যাদি।

## আরও দেখুন
* অসমের সংরক্ষিত অঞ্চলের তালিকা
* বাংলাদেশের সংরক্ষিত এলাকার তালিকা

## তথ্যসুত্ৰ

## বহিঃসংযোগ
* Bornadi Wild Life Sanctuary In Darrang, Assam at ebharat.in.
* 

বিষয়শ্রেণী:আসামের সংরক্ষিত অঞ্চল
বিষয়শ্রেণী:আসামের বন্যপ্ৰাণ অভয়ারণ্য
বিষয়শ্রেণী:দরং জেলা
বিষয়শ্রেণী:ওদালগুড়ি জেলা
বিষয়শ্রেণী:১৯৮০-এ আসামে প্রতিষ্ঠিত
বিষয়শ্রেণী:ব্রহ্মপুত্র উপত্যকা আধা-চিরসবুজ বন
মামুট্টি অভিনীত চলচ্চিত্রের তালিকা

**[[মামুট্টি]] ** (জন্ম **মোহাম্মাদ কুট্টি ইসমাইল পানিপারামবিল**; ৭ সেপ্টেম্বর ১৯৫১), হলেন একজন বিখ্যাত ভারতীয় চলচ্চিত্র অভিনেতা এবং চলচ্চিত্র প্রযোজক, যিনি প্রধানত মালায়ালাম ছবিতে কাজ করে থাকেন। চলচ্চিত্র জীবনে তিন যুগের অধিক সময়ে তিনি ৩৬০টির বেশি ছবিতে অভিনয় করেছেন। তিনি জাতীয় চলচ্চিত্র পুরষ্কারসহ অসংখ্য পুরস্কার লাভ করেছেন। এছাড়াও তিনি একজন সমাজসেবামূলক কর্মকাণ্ডের সাথে জড়িত। নিম্নে তার অভিনীত চলচ্চিত্রের তালিকা দেওয়া হলঃ

### মালয়ালম

## ২০১০-বর্তমান

### ২০০০ সালের পর্যন্ত

### ১৯৯০ সাল পর্যন্ত

### ১৯৮০ সালের ছবি

## তথ্যসূত্র

## বহিঃসংযোগ

* 
* 

বিষয়শ্রেণী:ভারতীয় চলচ্চিত্র তালিকা
বিষয়শ্রেণী:অভিনেতাদের চলচ্চিত্র তালিকা
বিবর্ধিত এইচএসপিএ

**এইচএসপিএ+**, বা **বিবর্ধিত হাই-স্পিড প্যাকেট অ্যক্সেস** () হল ওয়্যারলেস ব্রডব্যান্ড যোগাযোগ প্রযুক্তির জন্য এক ধরনের প্রযুক্তিগত মান। এইচএসপিএ+ গতি বৃদ্ধির মাধ্যমে ডাব্লুসিডিএমএ (ইউএমটিএস) ভিত্তিক ৩জি নেটওয়ার্কের মান উন্নত করে। এইচএসপিএ+ ৩জিপিপি এর ৭ম অবমুক্তিতে প্রবর্তিত হয় এবং পরবর্তী অবমুক্তিগুলোতে বর্ধিত হয়।

যুক্তরাষ্ট্রে এটিএন্ডটি মোবিলিটি এবং টি-মোবাইল ইউএস এইচএসপিএ+ সেবা দিয়ে থাকে।

## গতি
এইচএসপিএ+ প্রযুক্তিতে বিবর্ধিত হাই স্পিড প্যাকেট অ্যাক্সেসের সুবিধা পাওয়া যায় এবং এতে অধিক গতি পাওয়া সম্ভব, যা ডাউনলিংকে সর্বোচ্চ ১৬৮ মেগাবিট প্রতি সেকেন্ড এবং আপলিংকে সর্বোচ্চ ২২ মেগাবিট প্রতি সেকেন্ড পর্যন্ত হয়ে থাকে। প্রযুক্তিগতভাবে এই গতি পাওয়া যায় একাধিক অ্যান্টেনা প্রযুক্তি ব্যবহারের মাধ্যমে, যা এমআইএমও (মাল্টিপল-ইনপুট এবং মাল্টিপল-আউটপুট) প্রযুক্তি নামে পরিচিত। এছাড়া উচ্চতর ক্রমের মডুলেশন (৬৪কিউএএম) ব্যবহার অথবা একাধিক সেলের একটিতে সমন্বয়ের (ডুয়াল-সেল এইচএসডিপিএ নামে পরিচিত) মাধ্যমে এই গতি পাওয়া যায়।

১৬৮ মেগাবিট/সে. এবং ২২ মেগাবিট/সে. গতি হল তাত্ত্বিক পিক গতি। একজন ব্যবহারকারীর কাছে বাস্তবিক গতি হবে এর চেয়ে কম। সাধারণভাবে, এইচএসপিএ+ অধিক বিটরেট দিয়ে থাকে শুধুমাত্র ভালো মানের রেডিও পরিস্থিতিতে (সেল টাওয়ারের খুব নিকটে) অথবা যদি টার্মিনাল এবং নেটওয়ার্ক উভয়েই এমআইএমও অথবা ডুয়াল-সেল এইচএসডিপিএ সমর্থন করে, যা কার্যকরভাবে বিভিন্ন প্রযুক্তিগত রূপান্তরের সাথে দুটি সমান্তরাল প্রেরণ চ্যানেল ব্যবহার করে।

উচ্চতর ১৬৮ মেগাবিট/সে. গতি অর্জিত হয় একাধিক ক্যারিয়ার ব্যবহারের মাধ্যমে, অর্থাৎ‍ একসাথে ডুয়াল-সেল এইচএসডিপিএ এবং ৪ প্রণালীর এমআইএমও প্রযুক্তি ব্যবহার করে।

এছাড়া, এই প্রযুক্তি উল্লেখযোগ্যভাবে ব্যাটারি লাইফের উন্নতি সাধন করে। এইচএসপিএ+ এবং এলটিই এক জিনিস নয়, যা এয়ার ইন্টারফেস ভিত্তিক ওএফডিএমএ প্রযুক্তি ব্যবহার করে। এইচএসপিএ+ হল এইচএসপিএ এর বিবর্ধিত সংস্করণ, যা বিদ্যমান ৩জি নেটওয়ার্ককে উন্নত করে এবং টেলিকম অপারেটরদের কোন নতুন রেডিও ইন্টারফেস স্থাপন ছাড়াই ৪জি নেটওয়ার্কে স্থানান্তরের সুযোগ করে দেয়।

## অল-আইপি আর্কিটেকচার

## বিস্তার
### ২০০৮
* ২০০৮ সালের ১০ জুন, অস্ট্রেলিয়ার টেলস্ট্রা নেক্সট জি নেটওয়ার্ক প্রথম এইচএসপিএ+ এর কিছু বৈশিষ্ট্য সক্রিয় করে।
* ২০০৮ সালের ৫ ডিসেম্বর, একটি বাণিজ্যিক নেটওয়ার্কে (টেলস্ট্র) প্রথম ২১ মেগাবিট/সে (ডাউনলিংক) এবং ৫.৮ মেগাবিট/সে (আপলিংক) ডাটা লিংক স্থাপিত হয়।
* ২০০৮ সালের ২৩ অক্টোবর, এইএএসপিএ+ মানের জন্য প্রথম ওয়্যারলেস ডাটা ডিভাইসের ঘোষণা দেওয়া হয়। ডিভাইসগুলো ডেভলপ করে সিয়েরা ওয়্যারলেস এবং তাদেরকে সহযোগিতা করে নেটকম, টেলস্ট্রা, কোয়ালকম এবং এরিকসন। টেলস্ট্রার নেক্সট জি নেটওয়ার্কে যার পিক ডাউনলোড স্পিড ২১ মেগাবিট/সে, যা বর্তমানে বিদ্যমান এইচএসপিএ মোডেমগুলোর গতির চেয়ে তিনগুন বেশি।
* নিউজিল্যান্ডের ২ডিগ্রিস মোবাইল নেটওয়ার্ক ঘোষণা দেয় যে তারা এইচএসপিএ+ প্রযুক্তি ব্যবহার করে।
* নিউজিল্যান্ডের টেলিকমও এটি ব্যবহারের ঘোষণা দেয়।

### ২০০৯

## তথ্যসূত্র

## বহিঃসংযোগ

বিষয়শ্রেণী:হাই-স্পিড প্যাকেট অ্যাক্সেস
বিষয়শ্রেণী:৩জিপিপি স্ট্যান্ডার্ড
বিষয়শ্রেণী:বিশ্বজনীন মোবাইল টেলিযোগাযোগ পদ্ধতি
তা'ই-সি-তু-ব্যাং-ছুব-র্গ্যাল-ম্ত্শান

**তা'ই-সি-তু-ব্যাং-ছুব-র্গ্যাল-ম্ত্শান** () (১৩০২–১৩৬৪) তিব্বতের ফাগ-মো-গ্রু-পা রাজবংশের প্রতিষ্ঠাতা ছিলেন।

## শাসন প্রণালী
ইউয়ান সাম্রাজ্যের শেষ সময়েও ব্যাং-ছুব-র্গ্যাল-ম্ত্শানের সঙ্গে ইউয়ান সম্রাটরা কেন্দ্রীয় ও আঞ্চলিক সরকারে সম্পর্ক রক্ষা করতেন। কিন্তু ব্যাং-ছুব-র্গ্যাল-ম্ত্শানের উদ্দেশ্য ছিল ট্যাং রাজবংশের আমলে তিব্বত সাম্রাজ্যের অতীত গৌরব ফিরিয়ে এনে তিব্বতীদের মধ্যে জাতীয়তাবাদী মনোভাব সৃষ্টি করা এবং তিব্বতে মঙ্গোল শাসনের অবসান ঘটানো। তিনি তিব্বত সাম্রাজ্যের মহান সম্রাট স্রোং-ব্ত্সন-স্গাম-পোর প্রশাসনিক ব্যবস্থা ও বিচারব্যবস্থার নীতি গ্রহণ করেন। তিনি ইউয়ান সাম্রাজ্যের দ্বারা প্রচলিত তিব্বতের তেরোটি প্রশাসনিক বিভাগকে বাতিল করে মধ্য তিব্বতকে বিভিন্ন র্দ্জোং () বা জেলায় বিভক্ত করেন।র্দ্জোং-দ্পোন () জেলার প্রধানদের প্রাচীন তিব্বত সাম্রাজ্যের সময়ের রীতিনীতি ও আচার অনুষ্ঠান পালন করতে হত এবং প্রাচীন পোশাক রীতি মেনে চলতে হত। ব্যাং-ছুব-র্গ্যাল-ম্ত্শান দ্বারা প্রচলিত আইন ব্যবস্থা বিংশ শতাব্দী পর্যন্ত তিব্বতে প্রচলিত ছিল।

## তথ্যসূত্র

## আরো পড়ুন
* Norbu, Dawa (2001) *China's Tibet Policy*. RoutledgeCurzon 2001.
* Tsepon W.D. Shakabpa (1981) “The rise of Changchub Gyaltsen and the Phagmo Drupa Period″ in *Bulletin of Tibetology*, 1981 Gangtok: Namgyal Institute of Tibetology http://www.thdl.org/texts/reprints/bot/bot_1981_01_02.pdf
* Tsepon W.D. Shakabpa (1967) *Tibet: A Political History*, Yale University Press, New Haven and London.

বিষয়শ্রেণী:১৩০২-এ জন্ম
বিষয়শ্রেণী:১৩৬৪-এ মৃত্যু
বিষয়শ্রেণী:ফাগমোদ্রুপা রাজবংশ
বিষয়শ্রেণী:ফাগমো কাগ্যু
বিষয়শ্রেণী:প্রতিষ্ঠাতা রাজশাসক
ফরিদাবাদ জেলা

**ফরিদাবাদ জেলা** () হচ্ছে ভারতের হরিয়ানা প্রদেশের ২১টি জেলার একটি। ফরিদাবাদ হচ্ছে এ-জেলার সদর দপ্তর।

২০১১ সনের জনগণনা অনুসারে হরিয়ানার ২১টি জেলার ভিতর এটি সবচেয়ে জনবহুল জেলা।

## তথ্যসূত্র

## বহিঃসংযোগ
* Faridabad district website
* Map of Faridabad district

বিষয়শ্রেণী:হরিয়ানার জেলা
বিষয়শ্রেণী:ফরিদাবাদ জেলা
বিষয়শ্রেণী:১৯৭৯-এ হরিয়ানায় প্রতিষ্ঠিত